RTCG - Radio Televizija Crne Gore - Nacionalni javni servis :: Ekonomija :: Četiri miliona za proizvodnju do marta / print=true\nVLADA - KAP 25. 12. 2013. 08:46 >> 08:52 0\nVLADA - KAP\nČetiri miliona za proizvodnju do marta\nPrijedlogom budžeta za narednu godinu Vlada planira da nametne novi trošak od četiri miliona eura, kako bi proizvodnja Kombinata aluminijuma opstala do kraja marta, do kada se očekuje kupac za tu kompaniju, pišu Vijesti.\nVladina Komisija za ekonomsku politiku, kako prenosi taj list, u utorak je planirala kako dalje da se novcem poreskih obveznika finansira rad KAP-a.\n“Ako ovaj prijedlog ne dobije podršku, od 1. januara u aluminijumsku kompaniju možemo staviti ključ u bravu”, ocijenjeno je nezvanično iz dijela Vlade koji čine predstavnici Demokratske partije socijalista.\nMinistar ekonomije Vladimir Kavarić na sjednici KEP-a obrazložio je plan pomoći kompaniji od četiri miliona eura za prva tri mjeseca naredne godine.\nZa održavanje nerentabilne proizvodnje u KAP-u svakog mjeseca iz državnog budžeta se potroši 1,2 miliona eura.\nVijestima su iz Socijaldemokratske partije kazali da će amandmanski djelovati i tražiti da iznos novca predviđen za KAP bude smanjen najmanje za milion eura.\n“To ćemo uraditi u želji da natjeramo glavne aktere da se postupak prodaje imovine KAP-a okonča što prije, a najkasnije do februara”, nezvanično su rekli iz SDP-a.\nPrijedlogom budžeta predviđena su dva miliona eura za subvencije građanima koji su u stanju socijalne potrebe i ne mogu platiti cijenu struje, a četiri miliona za KAP.\nPonude za kupovinu imovine KAP-a mogu se dostavljati do 8. januara. Stečaj u tom preduzeću je uveden 8. jula i od tada je proizvodnju preuzeo državni Montenegro Bonus.\nKombinat nema novca za remont dotrajalih ćelija, a proizvodnja metala se smanjuje. U centralnom pogonu KAP-a, Elektrolizi, u funkciji je samo oko 205 proizvodnih ćelija od ukupno 520.


U Gornjem Milanovcu predstavljeni rezultati Projekta\nPovodom završetka Projekta “Unapređenje poslovnog okruženja na lokalnom nivou kroz regulatornu reformu”, u Gornjem Milanovcu je održan sastanak sa rukovodstvom opštine i radnom grupom projekta, na kome je OPTIMUS predstavio najznačajnije rezultate.\nPrimenom pojednostavljenih administrativnih postupaka, procenjene direktne i indirektne uštede za poslovni sektor na godišnjem nivou dostižu 4.52 miliona evra. Uštede su ostvarene na osnovu preporuka, koje su prihvaćene i ugrađene u lokalna pravna akta: rokovi su skraćeni kod 95% administrativnih postupaka, dokumenta eliminisana kod 65%, a takse i naknade kod 60% postupaka.\nDirektorka OPTIMUS-a, Slađana Karavdić Kočević je, povodom uspešnog završetka Projekta, uručila zahvalnicu predsedniku opštine, Milisavu Mirkoviću i istakla da je saradnja bila na zavidnom nivou, a da o tome u prilog govore postignuti rezultati.\nG-din Mirković je istakao sledeće: “Odavno nismo uspešno i zajednički ovako sproveli projekat. NIkada nismo imali problem, a primetno je unapređenje rada u nekim oblastima. Nismo raspoloženi da se ovim projektom završi saradnja sa OPTIMUS-om. Očekujemo od vas poziv da sarađujemo na budućim projektima”.\n"Sprovođenje regulatorne reforme, kroz pojednostavljenje administrativnih postupaka, nastavlja se istim koracima i po završetku projekta, jer tako se olakšava rad privrede, rad opštinskih organa, stvara se mogućnost novih investicija i smanjuje rizik poslovanja", rekla je načelnica Opštinske uprave, g-đa Gorica Petrović.\nReformisanje i unapređenje rada Opštinske uprave predstavlja ukupan rezultat sprovođenja regulatorne reforme - lokalna administracija je povećala transparentnost i efikasnost svog rada, a elektronski registar pojednostavljenih administrativnih postupaka je postavljen na internet stranici opštine Gornji Milanovac (http://ergm.gornjimilanovac.rs/), kako bi se strankama omogućilo lakše podnošenje zahteva.


Sudski savjet prošle godine nije donio nijednu odluku o privremenom udaljenju sudija sa te funkcije.\nU Godišnjem Izvještaju o radu Sudskog savjeta i stanju u sudstvu, koji će razmatrati parlament, navodi se da su 2015. godine pravosnažno okončana tri disciplinska postupka protiv sudija zbog neurednog vršenje sudijske funkcije u kojima je izrečena opomena kao sankcija.\nSavjet je donio 14 odluka o prestanku sudijske funkcije - devet na lični zahtjev, jednu usled ispunjenja uslova na starosnu penziju i četiri zbog izbora na drugu funkciju.\nU ovaj sud je upućeno i dvoje sudija Apelacionog suda, na godinu, radi rada u krivičnom odjeljenju.\nKomisija za etički kodeks, nakon sprovedenih postupaka, donijela je 15 odluka kojima je utvrđeno da sudije nijesu povrijedile Kodeks, naznačene u podnijetim inicijativama.\nIzvor: Vebsajt CdM, 03.07.2016.


Crveni bedževi: Smederevo usvojilo zastareli Plan kvaliteta vazduha za grad | podunavlje.info\nSMEDEREVO, 3. mart 2020 – Današnjoj sednici Skupštine grada Smedereva, na kojoj je usvojen Plan kvaliteta vazduha, prisustvovali su i predstavnici inicijative Crveni bedževi – da proprate šta je bilo sa prvim na spisku zahteva na nedavnom protestu #ZaČistVazduh, a to je bilo usvajanje ovakvog plana. Tim povodom, nedugo po završetku ove tačke dnevnog reda, Crveni bedževi su se javnosti obratili saopštenjem koje prenosimo u celosti.\nSkupština grada je konačno usvojila zakonski neophodan Plan kvaliteta vazduha za grad, ali onaj od čije izrade je već prošlo skoro dve godine! Dve godine se ovaj dokument nalazio u nečijoj fioci zaboravljen od svih, da bi tek danas, pod pritiskom javnosti, njegovo donošenje stavljeno na dnevni red gradske skupštine. A dve godine,kad je u pitanju aerozagađenje, izuzetno je dug period. Znate li koliko je naših sugrađana, komšija, poznanika, u ovom periodu preminulo od bolesti koje su direktna ili indirektna posledica udisanja zagađenog vazduha? Znate li nekog sa rakom pluća, sa problemima srca? Sve se ovo dešava između ostalog i zbog nečinjenja vlasti i nepreduzimanja mera za smanjenje aerozagađenosti.\nPredstavnici inicijative Crveni bedževi (udruženje Pro.Tok21) prisustvovali su danas (3.3.2020) sednici Skupštine Smedereva, na kojoj je konačno usvojen Plana kvaliteta vazduha za grad i usvojen rebalans budžeta, kojim se umesto 105 miliona dinara za konverziju gradskih kotlarnica sa tečnog goriva na prirodni gas, Grad Smederevo će opredeliti tek 5 miliona dinara za projektnu dokumentaciju u vezi sa konverzijom.\nGradonačelnica je, u svom obraćanju, rekla da Gradsko veće nije odobrilo 100 miliona dinara za konverziju kotlarnica, već samo 5 miliona za pripremanje projektne dokumentacije. Takođe je navela da je u planu i da se izvrši konverzija pet kotlarnica tokom sledeće godine, ali nakon ovog rebalansa, nije jasno kojim novcem. Jasna Avramović je takođe ponovila da će se u septembru ove godine otvoriti novi pogon Aglomeracije u Železari, čime će ona postati ,,fabrika za zdravu energiju, pa će se tako smanjiti količina prašine u okolnim selima”. Podsećamo, gradnja je počela u julu prošle godine, a kako su čelnici Železare rekli, reč je o investiciji vrednoj 120 miliona dolara. Iako Jasna Avramović – kao i čelnici Železare – tvrdi da će pogon biti završen do septembra, prema nezvaničnim informacijama do kojih je inicijativa Crveni bedževi došla, čitav projekat je zaostatku, a zbog aktuelnog koronavirusa je slanje potrebne opreme iz Kine u Srbiju obustavljeno.\nOd zahteva koje su građani uputili lokalnoj samoupravi 5. Februara, na protestu „Provetravanje Smedereva“, ispunjen je samo onaj koji se donosio na donošenje Plana kvaliteta vazduha za grad, ali su izostale konkretne mere kao što su pošumljavanje, subvencije građanima za priključak na gas ili besplatan priključak, kao i podizanje stepena informisanosti građana o stepenu zagađenja u lokalnim medijima ili postavljanjem javnim semaforima zagađenja.


Nedimović: Državne njive na zakup od četiri do osam godina - Poljoprivredne vesti | Agroklub.rs\nMinistar poljoprivrede Branislav Nedimivić prilikom posete Kikindi je najavio da će poljoprivrednici moći da rentiraju državnu zemlju na period od 48 do 84 meseca.\nTom prilikom veliki proizvođač šećerne repe i drugih kultura Pero Latinović iz Banatskog Velikog Sela, koji obrađuje oko 500 jutara zemlje, od čega oko 300 u vlasništvu, sugerisao je da bi država trebalo da pomogne ukrupnjavanje parcela radi navodnjavanja.\nSuša i usitnjene parcele - veliki problem u severnom Banatu\nSuša je kako je rekao veliki problem, u severnom Banatu, kao i to što su parcele usitnjene. Država bi kako je rekao trebalo da nađe model da se parcele ukrupne kako bi bilo moguće navodnjavanje. "Trenutno ima nas dvadesetak koji možemo da kupimo sisteme za zalivanje, bilo uz pomoć države ili na drugačiji način. Ne može se navodnjavati jutro ili dva zemlje, jer 70 redova zaliva jedan sistem", naveo je Latinović, koji je ove godine šećernu repu posejao na 60 jutara i očekuje da će prinos biti oko tri tone po jutru.\nNedimović je rekao da je ponuđeno lokalnoj samoupravi da država obezbedi pola novca za komasaciju, jer kako je naglasio ako su veće parcele ima smisla navodnjavati. "Pored toga, poljoprivrednicima sam ponudio pola novca za nabavku sistema za navodnjavanje. Mislim da je od države dosta. Kad daješ pola para za nešto, mislim da je to sasvim pristojno. U Banatskom Velikom Selu je komasacija rađena osamdesetih godina, ali je život učinio svoje i posle 40 godina, na osnovu zakona o nasleđivanju, parcele su usitnjene. To je sada ozbiljno sociološko pitanje," objasnio je ministar, prenose Večernje novosti.\nNedimović: Oni koji žive samo od poljoprivrede zaslužuju poseban status\nRatare je još zanimalo i da li će biti veće subvencije po hektaru i za dizel gorivo, a ministar je objasnio da se radi na tome da se uvede institucija profesionalnog poljoprivrednog proizvođača i oni će, sigurno, narednih godina imati bolje uslove nego sada. Profesionalni poljoprivredni proizvođač je konkretizovao je Nedimović osoba koje živi samo od poljoprivrede. Nema dopunskih izvora finansiranja. "U registru poljoprivrednika imamo dosta onih koji su zaposleni, bave se samostalnom delatnošću, a poljoprivreda im je dodatni posao. Oni koji žive samo od poljoprivrede zaslužuju poseban status," rekao je Nedimović.\nZakup državnog zemljišta Državno zemljište Ministarstvo poljoprivrede Pero Latinović Branislav Nedimović


Vesti online / Vesti / Društvo / Samo u "Vestima": Vašar okupio dijasporu\nSamo u "Vestima": Vašar okupio dijasporu\nUprkos tropskoj vrućini svi putevi stanovnike opštine na istoku Srbije vodili na sabor, na kojem je nekoliko dana vrilo kao u košnici.\nStigli iz Danske u rodno Miloševo: Familija Vacić\nJulski ili Petrovdanski vašar u Negotinu ustanovljen je u prvim decenijama 19. veka, što znači da skoro 200 godina opstaje kao jedna od retkih tradicija Negotinske Krajine. Ovaj vid krajinskog saborovanja predstavlja pravu malu atrakciju, kako za lokalno stanovništvo, tako i za sve posetioce, pa i strane turiste koji tim povodom dolaze u Negotin.\nUz septembarski - Malogospojinski (ustanovljen 1839) i majski - Makovdanski (ustanovljen 2004), Petrovdanski vašar je i najposećeniji, s obzirom na to da je jul mesec za odmor za mnoge naše ljude koji godinama žive i rade u inostranstvu, a letnji period im najviše odgovara za duži boravak u zavičaju.\nAtmosferu sa ovogodišnjeg vašara donosi nam naš novinar Žika Marković, o čemu možete čitati u sutrašnjem izdanju "Vesti".\nSRBIJA "Vesti" na Danima dijaspore: Bolji dani za rasejanje\nDRUŠTVO Najlepše je u Srbiji: Uživanje sa rodbinom


Zločine će procesuirati 34 godine nakon rata - Televizija K3\nZločine će procesuirati 34 godine nakon rata\nAko nastavi rješavati predmete ovom brzinom, Tužilaštvu BiH će trebati skoro 10 godina da okonča sve predmete ratnih zločina koje trenutno ima, poručeno je juče iz Misije OEBS-a u BiH.\nDakle, ako ćemo se baviti računicom, proističe da bi ovi predmeti mogli biti okončani tek 2029. godine, ili čak 34 nakon okončanja rata u BiH.\nBrus Berton, šef Misije OEBS-a u BiH, istakao je da stopa osuđujućih presuda u predmetima ratnih zločina pred Sudom BiH opada alarmantnom brzinom, što podstiče zabrinutost u vezi s kvalitetom istraga i optužnica koje podiže Tužilaštvo BiH. Berton je, povodom predstavljanja izvještaja “Upravljanje predmetima ratnih zločina u postupku pred Tužilaštvom BiH”, rekao da je krajnji cilj ovog izvještaja da obezbijedi postizanje pravde za žrtve ratnih zločina.\n“U izvještaju je navedeno da Tužilaštvo BiH ne usmjerava svoje vrijeme i resurse isključivo na istrage i krivično gonjenje najsloženijih predmeta ratnih zločina”, naglasio je Berton.\nPrema njegovim riječima, izvještaj pokazuje da Tužilaštvo BiH predmete ratnih zločina procesuira veoma sporo uprkos resursima koji su mu trenutno na raspolaganju. Dodao je da taj tempo Tužilaštva BiH nije logičan, posebno ako se uzme u obzir ulaganje EU kroz IPA podršku, kao i dodatna ulaganja brojnih drugih aktera u unapređenje procesuiranja predmeta ratnih zločina na nivou BiH.\nLars Gunar Vigemark, šef Delegacije EU u BiH, podsjetio je da je EU samo za procesuiranje predmeta ratnih zločina u BiH uložila više od 14 miliona evra.\n“Jedna od stvari koja predstavlja zabrinutost sa naše strane je niska stopa osuđujućih presuda pravosuđa na nivou BiH u odnosu na entitetske sudove, što ukazuje na manju efikasnost sudova na nivou BiH u odnosu na entitetske, kada su u pitanju procesuiranja predmeta ratnih zločina”, naglasio je Vigemark.\nU izvještaju je navedeno da je tokom 2018. godine pravosuđe u BiH okončalo tek 50 postupaka protiv 82 lica optužena za ratne zločine.\nOd 2004. godine, kada je OEBS počeo da prati procesuiranje ratnih zločina u BiH, ukupno su završena 523 postupka sa 779 optuženih, dok su krajem prošle godine bila 692 neriješena predmeta sa 5.052 potencijalno osumnjičena lica.\nKako je juče poručeno, stopa osuđujućih presuda na Sudu BiH pala je na 39 odsto i u naglom je opadanju od 2016, što, ocijenjeno je, dovodi u pitanje kvalitet istraga i optužnica Tužilaštva BiH. Glavna prepreka u procesuiranju ovih postupaka je, kako je navedeno, nedostupnost optuženih sudovima, najčešće jer se nalaze u inostranstvu. Kako su istakli, od ukupno 72 postupka koji su u toku, 79 optuženih je nedostupno nadležnim sudovima u BiH.\nIz Tužilaštva BiH poručuju da imaju odličnu saradnju s Misijom OEBS-a, koja će se, uvjeravaju, u budućnosti i nastaviti.\n“U iznesenom izvješću nije predstavljena realna slika cjelokupne situacije, te će Tužiteljstvo BiH iznijeti pismeno očitovanje na navedeno izvješće, s točnim i realnim podacima, te ćemo o svemu izvjestiti Misiju OSCE-a, javnost, kao i relevantne domaće i međunarodne institucije i organizacije”, rekao je za “Nezavisne” Boris Grubešić, portparol Tužilaštva BiH.\nZamjerke na rad dijela tužilaca i sudija ima i Milorad Kojić, direktor Republičkog centra za istraživanje rata, ratnih zločina i traženje nestalih lica, koji ističe da Tužilaštvo BiH, od kada je osnovano, radi veoma sporo, ili nikako, na procesuiranju zločina nad Srbima.\n“Ipak, unazad nekoliko godina imate određeni broj tužilaca koji žele da rade svoj posao u skladu s pravilima struke, ne baveći se time koje su nacionalne pripadnosti osumnjičeni, odnosno žrtve. Međutim, imate situacije da ti predmeti dođu pred Sud, a on daje potpuno nesuvisla obrazloženja u svojim presudama, kao opravdanje za ili oslobađajuće, ili presude čije su kazne ispod zakonskog minimuma”, kaže Kojić za “Nezavisne”.\n523 postupka završena od 2004. godine\n692 neriješena predmeta bila krajem 2018.\n5.052 potencijalno osumnjičena lica još imaju


POSLOVANJE: Vlada predlaže ukidanje pečata za privredu\nVlada Srbije usvojila je, na jučerašnjoj sednici, Predlog zakona o izmenama i dopunama Zakona o privrednim društvima, kojim se ukida obavezna upotreba pečata u poslovanju privrede.\nKako je saopšteno iz Vlade, predlogom ovog zakona propisano je da se privrednom društvu ne može uvesti obavezna upotreba pečata u poslovnim pismima i drugim dokumentima. Početkom primene zakona prestaju da važe i odredbe koje pravna lica obavezuju na upotrebu pečata i u 12 drugih zakona.\nOvom odlukom Vlade Srbije otklanja se još jedan nepotreban administrativni teret za pravna lica, što će značajno uticati na unapređenje privrednog ambijenta, poboljšanje pozicije Srbije na rang listi Svetske banke o uslovima poslovanja (Doing Business) i što je najvažnije, na promenu svesti kod privrednika, ali i opšte slike Srbije u svetu, naglašavaju u Vladi Srbije.\nOvo je omogućeno prethodno donetim Zakonom o ePoslovanju i pratećim podzakonskim aktima, pravna lica postepeno pređu na elektronsko poslovanje koristeći elektronska dokumenta i potpise, elekronsku razmenu podataka, kao i elektronski arhivirana dokumenta.\nIzrada i upotreba pečata nametala je suvišnu administraciju, utrošak vremena, otežavala poslovanje i predstavljala dodatno finansijsko opterećenje, pa se ukidanjem obaveze njegovog korišćenja značajno smanjuje opterećenje privrede, zaključuju u Vladi.


Iz Srbije još jedna tužba protiv NATO | WebTribune\nHome SPEKTAR Iz Srbije još jedna tužba protiv NATO\nPosted date: јун 09, 2021 In: SPEKTAR, U FOKUSU\nTokom procesa protiv NATO, utvrđeno je da samo materijalna šteta naneta bombardovanjem iznosi 120 milijardi dolara\nSrbija je, osim osiromašenim uranijumom, 1999. godine bombardovana i kasetnim bombama, rekao je niški advokat Srđan Aleksić i najavio da će njegova kancelarija tužiti NATO i zbog upotrebe kasetnih bombi jer je njihova upotreba zabranjena međunaronim pravom.\nKancelarija Aleksić je već, u saradnji sa italijanskim advokatom Angelom Fiore Tartaljom, u januaru podnela prvu tužbu za odštetu protiv NATO-a u ime obolelog od kancera, kao posledice bombardovanja Srbije osiromašenim uranijumom 1999. godine, a planira se podnšenje još niza tužbi sa istim osnovom.\nKada su u pitanju kasetne bombe, Aleksić pojašnjava da su tokom bombardovanja u Nišu gađani civilni objekti, pijace, bolnice i drugo, kada je 20-ak ljudi poginulo i isto toliko ranjeno.\n– Tužićemo i ih i zbog toga jer je upotreba kasetnih bombi međunaronim pravom zabranjena. Tužićemo ih i za materijalnu štetu nanetu civilnim objektima, i za fizička i pravna lica – precizirao je advokat.\nOn smatra da postoji pravo na odštetu za svu štetu nanetu 1999. godine u bombardovanju.\n– Na to nam pravo daje zakon, ali i međuanarodne konvencije, pre svega Konvencija o ljudskim pravima, jer je na ovaj način povređeno pravo na život građana Republike Srbije. To pravo niko ne može da oprosti, ni u čije ime, i svako ko se oseća da mu je povređeno pravo, ima putem tužbe mogućnost da pokrene pred sudom parnični postupak za odštetu – ukazao je Aleksić.\nNjegov kolega Tartalja, koji se za potrebe spora povodom prve tužbe protiv NATO-a podnete Višem sudu u Beogradu upisao u Advokatsku komoru Niš, boravi ovih dana u Beogradu, a juče se u Ruskom domu sastao sa beogradskim advokatom Goranom Petronijevićem, nekadašnjim sudijom Okružnog suda u Beogradu koji je 2000. godine doneo osuđujuću presudu protiv čelnika NATO.\nTa presuda je kasnije ukinuta, a potom je, odlukom države, povučena i optužnica, pa je postupak obustavljen. Međutim, zbog obilja dokaza i utvrđenih činjenica, biće korišćena kao dokaz u sporu protiv NATO.\nTartalja je tokom sastanka, pored ostalog, naveo da u ceo proces protiv NATO treba da se uključi i država Srbija i da uvidi neke pozitivne ishode iz toga.\n– Srpska država će time pokazati svoj stav, integritet i brigu o svojim građanima. Braneći interese svojih građana, ulažući ove tužbe protiv NATO-a, srpska država pokazuje snagu i stavlja se u isti nivo sa NATO-om. Ona ne može da izgubi ništa ako stane iza svega ovoga – smatra Tartalja.\nGovoreći o tužbama protiv protiv NATO, on kaže da je tu reč o solidarnoj odgovornosti i da, ukoliko bi se dokazala krivica NATO-a, to omogućilo da se obeštete ljudi koji su pretrpeli štetu u toku NATO bombardovanja.\nPodsećajući da NATO ne čini samo Amerika već i zemlje Evrope, on smatra da i Evropa takođe treba da snosi odgovornost za ono što se desilo na Kosovu i Metohiji.\n– Posledice koje su naslate su tako velike da na različite načine mora da se tretira šteta koja je nastala. To će biti na neki način, ekonomska pomoć srpskom narodu koji je mnogo izgubio u ekonomskom smislu zbog tog rata – zaključio je Tartalja.\nPetronijević je ukazao da je tokom procesa protiv NATO, utvrđeno da samo materijalna šteta naneta bombardovanjem iznosi 120 milijardi dolara, odnosno bez nematerijalne štete koja se odnosi na patnje ljudi, pogibije, umiranje od karcinoma…\nOn je na čelu nedavno formiranog Centra za obnovu međunarodnog prava, koji će pružiti pomoć i podršku Aleksiću i Tartalji u vezi sa tužbama protiv NATO.\nCentar za obnovu međunarodnog prava osnovan je na inicijativu sudija, advokata, profesora i društvenih delatnika u oblasti međunarodnog prava i internacionalnog je karakrera.\nČime nas je to Zapad zadužio da okrenemo leđa Rusiji i Kini?


Ostale vesti, 09.01.2014, 08:45 AM\nFrancusko nacionalno regionalno telo za zaštitu podataka CNIL kaznilo je kompaniju Google sa 150000 evra zbog kršenja nekoliko odredaba francuskog zakona o zaštiti podataka. Novčana kazna od 150000 evra neće mnogo pogoditi kompaniju u finansijskom smislu. Mnogo neprijatnije za Google je to što će po nalogu CNIL-a na francuskoj stranici Google.fr morati da objavi upozorenje korisnicima da politika privatnosti kompanije koja je na snazi od 1. marta 2012. godine nije u saglasnosti sa francuskim zakonom.\nCNIL smatra da je ovo upozorenje nužno zbog obima podataka koje Google prikuplja kao i neophodnosti da se o tome obaveste oni koji nisu u mogućnosti da ostvare svoja prava.\nIz CNIL-a su rekli da za njih nije sporno to što je Google objedinio politike privatnosti svojih servisa u jednu koja se primenjuje na sve servise kompanije, već to što se novom politikom privatnosti krši nekoliko odredaba francuskog zakona o zaštiti podataka.\nZa CNIL je sporno to što Google nije u dovoljnoj meri informisao svoje korisnike o uslovima i razlozima obrade njihovih podataka tako da shodno tome, oni nisu u mogućnosti da ostvare svoja prava, vezano za pristup podacima, prigovor ili brisanje. Prema mišljenju CNIL-a Google ne poštuje ni obavezu da pribavi pristanak korisnika pre prikupljanja kolačića. Još jedna zamerka Google-u je i propust da definiše period čuvanja podataka koji se obrađuju. CNIL smatra i da kompanija nema zakonski osnov za kombinovanje svih podataka o svojim korisnicima prikupljenih kroz različite servise.\nU saopštenju CNIL-a se podseća i da su regulatorna tela u Španiji i Holandiji donela slične zaključke u novembru i decembru prošle godine.\nU odgovoru koji je stigao od Google-a se kaže da se kompanija tokom postupka koji je pokrenuo CNIL u potpunosti angažovala da razjasni svoju politiku privatnosti kao i to kako ta politika omogućava Google-u da stvori jednostavnije i efikasnije servise. Kompanija je najavila da će izveštaj CNIL-a biti pažljivo pročitan kako bi se odlučilo o narednim koracima.


Vujasinović: ''Ako je kraj, drago mi je da se opraštam titulom'' - Sportske.net\nVujasinović: ''Ako je kraj, drago mi je da se opraštam titulom''\nLegendarni vaterpolista još uvek nije doneo definitivnu odluku da li završava bogatu igračku karijeru, posle osvojene nove šampionske titule sa Partizanom.\nVlada Vujasinović je za sedam dana odložio konačnu odluku o povlačenju, ili eventualnom nastavku karijere.\nU nedelju je sa Partizanom proslavio novu, 25. šampionsku titulu u klupskoj istoriji, ali iako se taj meč najavljivao kao oproštajni za legendarnog reprezentativca, njegova ljubav prema ovom sportu je očigledno veoma jaka, pa i u 40. godini nije mu lako da stavi tačku na sjajnu karijeru.\n''Još uvek ne mogu da kažem da je kraj, imam još neke stvari da rešim, pa ću onda doneti konačnu odluku. Ali, ako zaista bude kraj, onda mi je drago što sam se oprostio sa osvojenom titulom'', poručio je Vujasinović.


Opšti poziv za uvođenje u vojnu evidenciju za rođene 2004. godine i starije i obaveštenje o dobrovoljnom služenju vojnog roka martovskog roka 2022. godine\nMinistarstvo odbrane Republike Srbije – Regionalni centar MO Novi Sad – Centar Ministarstva odbrane Zrenjanin objavljuje opšti poziv za uvođenje u vojnu evidenciju sledećeg sadržaja:\n“Na osnovu člana 15. Zakona o vojnoj, radnoj i materijalnoj obavezi (“Sl. glasnik RS”, 88/09 95/10 i 36/18) i člana 4. stav 3. Uredbe o načinu i postupku izvršavanja vojne, radne i materijalne obaveze (“Sl. glasnik RS”, broj 100/11, 60/15 i 40/19), pozivaju se sva lica muškog pola, državljani Republike Srbije, rođena 2004. god. i starijih godišta (1992-2003. god.) koji nisu uvedeni u vojnu evidenciju, sa teritorije Grada Zrenjanina, da se jave u Centar Ministarstva odbrane Zrenjanin, ulica Gundulićeva bb, radi uvođenja u vojnu evidenciju.\nUvođenje u vojnu evidenciju vršiće se svakog radnog dana, u periodu od 17. januara do 28. februara 2022. godine, u vremenu od 09.00 – 15.00 časova.\nRegrut koji se uvodi u vojnu evidenciju treba da ponese ličnu kartu. Ukoliko je ne poseduje, na uvid poneti drugu javnu ispravu iz koje se može utvrditi identitet, a u inostranstvu – važeću putnu ispravu.\nRegruti koji borave u inostranstvu dužni su da se, radi uvođenja u vojnu evidenciju, jave nadležnom diplomatsko-konzularnom predstavništvu Republike Srbije”, navodi se u objavi Centra Ministarstva odbrane Zrenjanin.\nObaveštenje o dobrovoljnom služenju vojnog roka martovskog uputnog roka 2022. godine\nCentar Ministarstva odbrane Zrenjanin obaveštava zainteresovana lica muškog i ženskog pola da je u toku javni konkurs za prijavu kandidata za dobrovoljno služenje vojnog roka s oružjem za potrebe martovskog uputnog roka 2022. godine.\nPravo prijavljivanja imaju državljani Republike Srbije starosti od 19 do 30 godina koji ispunjavaju uslove konkursa. Više informacija mogu dobiti na internet stranici Ministarstva odbrane www.mod.gov.rs ili u Centru Ministarstva odbrane Zrenjanin u Zrenjaninu, Gundulićeva bb, gde mogu podneti prijave.\nPosle potpisivanja ugovora koji definiše prava i obaveze obe strane, kandidat odlazi u neki od centara za obuku Vojske Srbije.\nZakon o vojnoj, radnoj i materijalnoj obavezi propisuje da služenje vojnog roka traje šest meseci. Služenje vojnog roka s oružjem je jedan od preduslova za zasnivanje radnog odnosa u jedinicama Vojske Srbije u statusu profesionalnog vojnika.\nTagovi dobrovoljno služenje vojnog rokaMinistarstvo odbraneVesti Zrenjaninvojna evidencijaVojska\nMinistarstvo odbrane: Prelet vojnih aviona iznad Zrenjanina\nSanja Pjevčević izrađuje unikatne saksije od betona\nPustimo bogomladenca Isusa Hrista da zasija u našim srcima - Božićna čestitka jereja Miodraga Stanojevića (VIDEO)


Pokretna kancelarija Gorana Vesića u Surčinu: Uskoro rešenje problema kanalizacije\nTrenutno pregovaramo sa Evropskom unijom i nadam se da će pregovori biti završeni u narednih nekoliko meseci - kazao je Vesić\nZamenik gradonačelnika Beograda Goran Vesić izjavio je danas da će u narednih nekoliko meseci biti završeni pregovori sa EU za fabriku za preradu otpadnih voda u Surčinu, čime će biti rešen problem kanalizacije na teritoriji cele te opšstine.\nVesić je svojom pokretnom kancelarijom obišao Bečmen i Petrovčić u opštini Surčin i razgovarao sa građanima tih naselja o problemima koje ih muče.\n- Za građane je najvažnije da će kanalizaciona mreža za opštinu Surčin biti građena u okviru projekta izgradnje fabrike za preradu otpadnih voda u Batajnici. Trenutno pregovaramo sa Evropskom unijom i nadam se da će pregovori biti završeni u narednih nekoliko meseci, te da će EU grantom finansirati polovinu tog projekta. To znači da će čitav Surčin, ali i delovi Zemuna koji nemaju kanalizaciju, biti priključeni na sistem te fabrike za preradu otpadnih voda, što važi i za delove ovih opština koji imaju kanalizaciju - naglasio je Vesić.\nOn je istakao da je za samo naselje Bečmen najveći problem Dom kulture.\nVraća se trolejbuska linija 19 do Slavije: Početkom januara biće raspisan tender za kupovinu još 80 trola\nVesić obišao Novi Beograd: Obećao gradnju tri igrališta u blokovima 23 i 19a\n- Očekujemo da opština Surčin završi projekat, a onda će Grad finansirati izgradnju. Razgovarao sam sa građanima i o ulicama koje će biti rekonstruisane, o poboljšanja vodosnabdevanja, odnosno problemima sa pritiskom - istakao je Vesić.\nOn je građane obavestio da će sistem BG voza biti produžen od Železničke stanice "Zemun" prema Surčinu, odnosno budućem Nacionalnom stadionu, Aerodromu "Nikola Tesla" i centru Surčina i dalje prema Obrenovcu.\n- Razgovarali smo i o izgradnji brze saobraćajnice Novi Beograd - Surčin, ali i o svim drugim velikim infrastrukturnim projektima na teritoriji opštine. Zaista verujem da zajedničkim radom možemo da poboljšamo kvalitet života ljudi, što je i osnovni zadatak moje pokretne kancelarije - poručio je zamenik gradonačelnika.\nOn je istakao da je u svakom naselju u opštini Surčin urađeno mnogo toga.\n- Fiskulturna sala u OŠ "Dušan Vukasović Diogen", u kojoj se sada nalazimo, takođe je izgrađena u proteklih nekoliko godina. Pored toga u Bečmenu su urađena dva parka i jedno otvoreno igralište, ambulanta. U Petrovčiću je urađena Mesna zajednica. Asfaltiran je veliki broja ulica, izgrađeno više trgova. Ta naselja su danas mnogo drugačija nego što je slučaj bio pre nekoliko godina. Uvek volim da istaknem činjenicu da se danas u prigradska naselja Beograda ulaže mnogo više nego ranije - rekao je Vesić.\nPredsednik opštine Surčin Stevan Šuša istakao je da kada god je Goran Vesić u poseti Surčinu, reši neki od problema koji opština nije mogla sama.\n- Problem sa Domom kulture u Bečmenu čeka rešenje 30 godina i mi ćemo sigurno u toku ove godine završiti projekat i onda uz pomoć grada krenuti u realizaciju. Tada ćemo u svakom naselju naše opštine imati pristojan dom kulture - poručio je Šuša.\nOn je naglasio da je u Surčinu problem sa domovima zdravlja jedan od najvećih, i da se nada da će u narednih mesec dana uspeti da odvoji surčinski od zemunskog, čime će sebi, kako je rekao, stvoriti više mogućnosti.\n"Oni se svađaju svaki treći dan": Radnici kineske radnje na Banjici se razbežali nakon tuče koja je osvanula na mrežama! (VIDEO)\nMuškarac i žena se potukli u kineskoj radnji na Banjici: Da stvar bude još gora, okršaj se dogodio pred detetom (VIDEO)\nOpština Surčin Bečmen Pokretna kancelarija Gorana Vesića kanalizacija


Ka većoj bezbednosti Evrope\nSuočena sa sve većim brojem terorističkih napada na javnim mestima širom kontinenta, Evropska komisija predstavila je prošle sedmice set operativnih i praktičnih mera čiji je cilj povećanje bezbednosti građana na javnim skupovima. Komisija je takođe saopštila da će pravac budućeg delovanja biti fokusiran i na jačanje borbe protiv terorizma van granica Unije, u čemu će najvažniju ulogu imati saradnja evropske policije, Evropola, sa stranim vladama.\nNedavni krvavi napadi u Barseloni, Londonu, Mančesteru, Stokholmu pokazali su da postojeće mere moraju da budu znatno unapređene i prilagođene novoj realnosti u kojoj teroristi ne prezaju od primene najbrutalnijih metoda na javnim prostorima krcatim ljudima. Tako će u 2018. godini dodatnih 100 miliona evra posredstvom inicijative Urbane inovativne akcije biti opredeljeno za jačanje bezbednosne infrastrukture gradova, a planirano je i uspostavljanje foruma koji će ohrabrivati javno-privatna partnerstva u oblasti bezbednosti, u kojima mogu učestvovati subjekti poput šoping-molova, organizatora koncerata, sportskih dvorana i kompanija za iznajmljivanje vozila.\nEvropska komisija je prošle sedmice takođe predložila i mere čiji je cilj podizanje spremnosti i uspostavljanje koordinacije u slučaju napada koji bi uključivao upotrebu hemijskih, bioloških, radioaktivnih ili nuklearnih materija. Predviđeno je da takva bezbednosna mreža deluje u okviru protivterorističkog centra Evropola, a naročita pažnja biće posvećena ograničavanju pristupa materijalu koje teroristi koriste za proizvodnju eksplozivnih naprava, ali i merama za sprečavanje finansiranja terorizma.\nKomisija je takođe ohrabrila bolju saradnju i potpisivanje odgovarajućih sporazuma sa Alžirom, Egiptom, Izraelom, Jordanom, Libanom, Marokom, Tunisom i Turskom kada je reč o razmeni ličnih podataka počinilaca ozbiljnih krivičnih dela između Evropola i tih zemalja.\nPored ovih kratkoročnih mera, čija je realizacija planirana tokom narednih 16 meseci, Evropska komisija će nastaviti i rad na uspostavljanju buduće obaveštajne jedinice EU, kako je to u septembru u svojoj viziju o EU do 2025. godine, najavio predsednik Komisije Žan-Klod Junker.


Novi pokušaj Grčke i Turske da razgovaraju o spornim pitanj\nTanjug 16. marta 2021. 17:44\nATINA – Delegacije Grčke i Turske započele su danas u Atini razgovore u pokušaju da ublaže dugogodišnje tenzije i razmimoilaženja povodom prava na eksploataciju mineralnih energenata u Sredozemnom moru, etnički podeljenog Kipra i statusa pojednih ostrva u Egejskom moru.\nTenzije su dodatno porasle ove nedelje, a Turska je oštro protestovala zbog sporazuma između Grčke, Izraela i Kipra o postavljanju podmorskih kablova za prenos električne energije, jer, kako je objavila turska državna agencija Anadolija, Ankara je uverena da će kablovi prolaziti i preko turske teritorije u Sredozemnom moru, preneo je Rojters.\nDanašnji razgovori u Atini trebalo bi da uspostave temelj za formalne pregovore, ali dve zemlje su do sada imale više od 60 sastanaka od 2002. godine na kojima nije postignuta ni saglasnost o kojim će se pitanjima pregovarati.\nMinistar spoljnih poslova Grčke Nikos Dendijas rekao je da hoće da se sastane sa svojim turskim kolegom Melvutom Čavušogluom, ali je naglasio da sastanak „mora biti održan u dobroj atmosferi“.\nZvanična Atina je najavila da želi da se razgovori vode isključivo o demarkaciji ekskluzivnih ekonomskih zona i o pojedinim ostrvima u Egejskom moru, ali ne i o pitanjima „nacionalnog suvereniteta“ dok je Ankara, koja želi da poboljša odnose sa EU, najavila da želi razgovore o svim spornim pitanjima, uključujući i ona o vazdušnom prostoru i pojedinim spornim ostrvima u Egejskom moru.\nNapetost između Grčke i Turske dovela jer prošle godine do opasnog gomilanja vojnih snaga u istočnom delu Mediterana zbog čega su se dodatno zaoštrili odnosi Ankare i Brisela, preneo je ranije AP.\nEU trenutno priprema izveštaj o proceni odnosa sa Turskom, ali evropski zvaničnici kašu da je poslednjih nedelja bilo poboljšanja.


Predsednik Donald Tramp daje izjave u dvorištu Bele kuće\nVašington se sprema za promenu vlasti nakon što su demokrate osvojile većinu u Predstavničkom domu Kongresa na prošlonedeljnim izborima. Sada obećavaju da će zaštititi istragu o Rusiji i pozvati predsednika Trampa na odgovornost, ali i da će se truditi da ostvare opipljive rezultate u rešavanju svakodnevnih problema Amerikanaca.\nOd januara, demokrate u donjem domu Kongresa imaće ovlašćenja da istražuju Trampovu administraciju. Oni koji će voditi kongresne odbore obećavaju da će svoju moć upotrebljavati pravično.\n"Nećemo slati pozive za svedočenja kao da delimo slatkiše za Noć veštica. Imamo mnogo posla, ja sam se veoma precizno fokusirao i na pitanja na kojima je predsednik rekao da želi da radi - poput cene lekova”, kaže Ilajdža Kamings, demokrata u Odboru za nadzor vlade.\nSvakako, nadzor Kongresa nad Trampovom administracijom će biti pojačan.\n“Pozvaćemo predsednika na odgovornost. Mora da nauči da odgovara za svoje postupke i da nije iznad zakona”, rekao je Džerold Nedler koji će voditi Odbor za pravosuđe.\nTramp kaže da ga ne brinu potezi demokrata u donjem domu Kongresa.\n“Oni će proveravati nas, mi možemo njih. I tako ćemo se prepucavati. Deluje kao ratno stanje”\nDemokrate kritikuju i Trampov izbor čoveka koji će voditi Sekretarijat za pravosuđe, pošto je otpušten Džef Sešns. Vršilac dužnosti sekretara za pravosuđe Met Vitaker često je kritikovao istragu specijalnog tužioca Roberta Malera o mešanju Rusije u izbore i potencijalnim vezama sa Trampovim saradnicima.\n“Imenovanje Vitakera je napad na istragu Roberta Malera. I deo matrice mešanja predsednika u tu istragu”, ocenjuje Nedler.\nDemokrate u Senatu i nekolicina republikanaca ponovo pokušavaju da proguraju predlog zakona kojim bi se Beloj kući otežalo da otpusti Malera i insistiralo na kompletnoj istrazi.\n“Više nego ikad demokratiji je potrebno ujedinjenje republikanaca i demokrata i da zajednički zaštite istragu specijalnog tužioca Malera. Jer, ako to ne uradimo, daćemo Donaldu Trampu dozvolu da okonča istagu o svojim potencijalnim prestupima a naša zemlja će se pretvoriti u banana repubuliku”, ističe demokratski senator Kris Marfi.\nAli republikanci u Senatu kažu da Tramp nije pretnja Malerovoj istrazi.\n“Ništa ne ukazuje na to da želi da otpusti Malera ili da okonča istragu”, smatra lider republikanaca u Senatu Mič Mekonel.\nBela kuća u međuvremenu poriče bilo kakve veze sa Rusijom i opsturkciju pravde.\n“Dobro sarađujemo sa Malerom. U dosadašnjoj istrazi smo dostavili 1,4 miliona dokumenata, a 33-je ljudi je dalo iskaze ili informacije”, naglasila je Kelien Konvej, savetnica predsednika Trampa.\nMeđu demokratama ima i onih koji žele da pokrenu opoziv predsednika, ali najviše rangirani među njima poručuju da je prerano za takve razgovore i da svaka kaznena mera za predsednika mora biti pažljivo odmerena i potkrepljena dokazima.


Spin Company - Artikli - Kolor centar\nHome / Kolor centar\nKolor centar Spin company\nNijansa više nije problem\nPolovinom 2011. godine počeo je sa radom Spin company kolor centar, u kome naši stručnjaci za koloristiku rešavaju sve probleme vezane za ovaj veoma bitan segmnt dorade automobila.\nSvima nam je dobro poznata činjenica da je vozni park u našoj zemlji prilično star, kao i to da se još uvek kod nas najviše prodaju polovni automobili iz uvoza, koji su uglavnom već dorađivani. To dovodi do problema prilikom određivanja nijanse, jer je boja na automobilu često bitno drugačija od originalne.\nTo je bio osnovni razlog da oformimo Kolor centar, u kome će stručnjaci za koloristiku iskoristiti svo znanje, dugogodišnje iskustvo i napredne alate kao što su ColorQuick ®, ColorNet ® i Chromavision ®, kako bi vam pomogli da dođete do odgovarajućeg rešenja. Ono što je takođe velika prednost ovakvog načina rada je i činjenica da naši toneri koriste bazu podataka sa nekoliko stotina ličnih receptura. Veliki broj ovih receptura odnosi se na Zastavu i Fiat, koji su koristili i koriste naše sisteme boja za doradu ovih kod nas jako popularnih automobila. Takođe, posedujemo i zavidno veliku bazu podataka za azijska vozila koja su sve popularnija kod iz ColorNet ® programa za azijsko tržište.\nKolor centar funkcioniše na taj način da po dobijanju uzorka boje sledi analiza i određivanje nijanse, toniranje, izrada test kartice i recepture. Kupac zatim dobijenu formulu može da koristi kroz alate kao što su ColorQuick ® i ColorNet ® u ličnoj bazi podataka, a uz uzorak dobija i karticu koju može da odloži u Fan deck. Ukoliko to želite, možete po istim uslovima kao i pri regularnoj nabavci dobiti i gotovu boju u količini koja Vam je potrebna.\nPozivamo vas da aktivno koristite novi alat za određivanje nijanse – naš Kolor centar !


Anketa najpoznatijeg sajta za upoznavanje otkrila koje su dvije stvari presudne za fantastičan seks – Aura\nAko ostvarite fizički kontakt sa novom osobom, prirodno je da se zapitate da li će seks biti dobar. A šta je ljudima najvažnije u krevetu? Istraživanje je pokazalo da su to ove dvije stvari.\nIstraživanje dejting sajta Match.com vam može pomoći da se malo opustite oko cijele stvari. Tim koji stoji iza najpoznatijeg sajta za upoznavanje u Americi anktetirao je više od 5.500 samaca različitih starosnih grupa.\nNa osnovu pitanja o seksualnim navikama, afinitetima, kao i pobudama, došli su do podataka 83 odsto samaca je potvrdilo da postoje dvije stvari koji su indikatori dobrog seksa – pažnja partnera i njegov entuzijazam.\nI dok je postizanje orgazma takođe važno, samci su prednost ipak dali dobroj komunikaciji i lijepom ljubljenju. Pa, ako ste mislili da morate u krevetu pokazati vrhunske pokrete, koji će ga uzbuditi, ne brinite – ljudi samo žele da imaju seks sa dobrom osobom.\nNaravno, istraživanje je pokrilo dobre i loše stvari. Pronašlo je da postoje određene stvari koje samci ne vole u seksu uključujući previše pričanja, manjak strasti, neaktivnost u krevetu, loše ljubljenje, i izbjegavanje riječi “volim te” (kada veza dođe do te faze).\nDa budemo iskreni, većina ljudi koji nisu u vezama je otkrila da im seksualni odnos uvijek postaje bolji nakon nekoliko puta, pa ne bi trebalo da imate preveliki stres ako prvi put ne bude potpuno savršeno, kako ste zamišljali.\nKada je riječ o vezi na jedno veče, 30 odsto muškaraca je kazalo da je to najbolja vrsta seksa, dok samo 15 odsto žena se složilo sa ovim stavom. Zanimljivo je da su muškarci tri puta više zainteresovani za seks na jedno veče, i doživljavaju je kao odličan način da započnu vezu.


Prava neuređena – zaštita neobezbijeđena – Vaša Prava BiH\nPovodom Dana ljudskih prava Vaša prava BiH objavila osvrt\nPovratnici, penzioneri, zaposlenici, civilne žrtve rata, te pripadnici manjina obespravljeni i diskriminisani\nSarajevo, 10.decembra 2006. – U povodu 10.decembra/prosinca, Dana ljudskih prava, Vaša prava BiH objavila su osvrt na stanje i poštivanje ljudskih prava. Pružajući besplatnu pravnu pomoć, zastupajući i štiteći korisnike poput izbjeglica, raseljenih osoba, povratnika, tražilaca azila, žrtava trgovine ljudima, ali i zaposlenih, nezaposlenih, penzionera, civilnih žrtava rata i socijalno ugroženog stanovništva Vaša prava BiH su u prilici da se na najdirektniji način upoznaju sa stanjem osnovnih ljudskih prava i njihovom zaštitom u Bosni i Hercegovini. Generalna konstatacija, pri tome je da prava o kojima je riječ nisu na odgovarajući način uređena, a njihovo ostvarivanje i zaštita nije adekvatno obezbjeđena.\nIsmet Velić, pravni savjetnik Udruženja ističe posebno oblasti prava na imovinu i dom, prava na rad, prava na socijalnu i zdravstvenu zaštitu, kao i prava povratnika i manjina kao posebno problematične oblasti. „Mnogi vlasnici različitih oblika imovine ili korisnici stanova još uvijek nisu realizirali svoja prava uglavnom zbog prepreka formalno-pravne prirode ili je u pitanju slabost u postupcima izvršavanja pravosnažnih sudskih i odluka organa uprave.“, istakao je Velić. „Postupci u vezi sa pravima iz radnog odnosa su nedopustivo neefikasni i nesvrsishodni“, dodao je Velić, „a poseban problem predstavlja neisplaćivanje zarađenih plata, naknada i otpremnina, te postojanje zastare novčanih potraživanja iz radnog odnosa, koja nastupa za tri godine od dana nastanka potraživanja.“\nIako je 2006. godina označena kao godina u kojoj će proces povratka biti okončan, situacija u kojoj povratnici žive, sa aspekta stanja ljudskih prava je, blago rečeno, vrlo loša. Život povratničkih porodica prati kršenje prava, te nedostatak elementarnih ekonomskih, kulturnih, obrazovnih i socijalnih uslova za život. Ovakvo stanje prouzrokuje i prate neusaglašeni sistemi u oblasti zdravstva, penzionih fondova, socijalne problematike, uz različite entitetske i kantonalne propise, što povratnike generalno dovodi u diskriminirajući položaj.\nGlavni zaključci analize Udruženja Vaša prava BiH jesu da je domaće zakonodavstvo neusklađeno sa međunarodnim dokumentima i instrumentima zaštite prava, te da država i njeni organi i dalje ne čine dovoljno da bi se prava građana i njihova zaštita obezbijedila na odgovarajući način.


Dok rat na istoku zemlje bjesni, Ukrajina dobija priliku "živjeti evropski san" | Kosova.info\nDom|Najnovije|Dok rat na istoku zemlje bjesni, Ukrajina dobija priliku “živjeti evropski san”\nDok rat na istoku zemlje bjesni, Ukrajina dobija priliku “živjeti evropski san”\nDok rat bjesni na istoku Ukrajine, Kijev je u petak dobio veliki poticaj kada je Evropska unija preporučila da postane kandidat za pridruživanje bloku, nagovještavajući dramatičnu geopolitičku promjenu nakon ruske invazije.\nOčekuje se da će lideri EU na samitu sljedeće sedmice podržati preporuke izvršne vlasti bloka za Ukrajinu i susjednu Moldaviju.\nUkrajinski predsjednik Volodimir Zelenski je na Twitteru rekao da je hrabrost Ukrajinaca donijela priliku Evropi da “stvori novu historiju slobode i konačno ukloni sivu zonu u istočnoj Evropi između EU i Rusije”.\nIstinski moćna evropska snaga\nKako je diplomatija napredovala sa Briselom, nastavljene su intenzivne borbe u istočnom regionu Donbasa, gde Rusija nastoji da učvrsti i produži nedavne uspjehe, dok je britanski premijer Boris Johnson došao u iznenadnu posjetu glavnom gradu Kijevu.\nZelenski je u noćnom televizijskom obraćanju rekao da odluka zemalja članica EU tek treba da se vidi, ali je dodao: “Možete samo zamisliti istinski moćnu evropsku snagu, evropsku nezavisnost i evropski razvoj sa Ukrajinom”.\nPredsjednica Evropske komisije Ursula von der Leyen objavila je odluku dok je nosila ukrajinske boje, koje predstavlja žuti sako preko plave bluze.\n“Ukrajinci su spremni da umru za evropsku perspektivu“, rekla je ona. “Želimo da sa nama žive evropski san.”\nRuski predsjednik Vladimir Putin kritikovao je Zapad, posebno Sjedinjene Države, u govoru punom pritužbi u Sankt Petersburgu, ali je nastojao umanjiti pitanje EU.\n“Nemamo ništa protiv toga“, rekao je. “To nije vojni blok. To je pravo svake zemlje da se pridruži ekonomskoj uniji.”\nPovećana saradnja u sektoru odbrane\nMeđutim, portparol Kremlja Dmitrij Peskov rekao je da Rusija pomno prati nastojanja Ukrajine za prijem u EU, posebno u svjetlu povećane saradnje u sektoru odbrane između 27-članog bloka.\nUkrajina je podnijela zahtjev za pridruživanje EU četiri dana nakon što su ruske trupe prešle njenu granicu krajem februara. Za nekoliko dana pridružile su joj se Moldavija i Gruzija, manje bivše sovjetske države koje se također bore sa separatističkim regijama koje podržava Rusija.\nIako je to samo početak procesa koji može trajati godinama i zahtijevati opsežne reforme, potez Evropske komisije stavlja Kijev na pravac da ostvari težnju koja se prije samo nekoliko mjeseci smatrala nedostižnom.\nJedan od Putinovih ciljeva\nJedan od Putinovih ciljeva u pokretanju onoga što Moskva naziva “specijalnom vojnom operacijom” koja je ubila hiljade ljudi, uništila gradove i poslala milione u bijeg bio je zaustavljanje širenja Zapada na istok preko vojnog saveza NATO-a.\nAli najava od petka podvlači kako je rat imao suprotan efekat: uvjeravanje Finske i Švedske da se pridruže NATO-u, a sada i EU da krene u svoje potencijalno najambicioznije širenje od kada je dočekala istočnoevropske države nakon Hladnog rata.\nČlanstvo u EU nije zagarantovano – pregovori su godinama u zastoju s Turskom, kandidatom od 1999. Ali ako se prizna, Ukrajina bi bila najveća zemlja EU po površini i peta po broju stanovnika.\nDragaš: Zbog nesuglasice oko uređivanja sobe / Žena u samoodbrani izbola muža


Naslovna Vozila Ispitivanje vozila Ispitivanje ugradnje uređaja i opreme za pogon vozila na alternativna goriva\nZakonom o bezbednosti saobraćaja na putevima je propisano da prepravku, odnosno pojedinačnu proizvodnju vozila može da izvrši privredno društvo, odnosno drugo pravno lice ili preduzetnik. Agencija može izuzetno odobriti da prepravku vozila izvrši fizičko lice – građanin, samo ako to čini za sopstvene potrebe, kada se takvim prepravkama unapređuje bezbednost vozila, tehnička kultura i pronalazaštvo, odnosno omogućava obavljanje određenih delatnosti za koje se vozilo posebno ne proizvodi.\nDana 19.04.2014. godine počeo je da se primenjuje Pravilnik o ispitivanju vozila (“Službeni glasnik RS”, br. 8/12, 13/13, 31/13, 114/13 i 40/14) u pogledu ispitivanja upotrebljavanih vozila koja se uvoze u Republiku Srbiju.\nPre carinjenja odnosno stavljanja u promet i registracije navedenih vozila, mora se utvrditi i da li ova vozila ispunjavaju uslove člana 4.stav 1. Uredbe o uvozu motornih vozila (“Službeni glasnik RS”, br. 23/10) kao i propisane uslove u skladu sa Zakonom o bezbednosti saobraćaja na putevima.\nO izvršenom ispitivanju Agencija za bezbednost saobraćaja izdaje odgovarajuće Uverenje o ispitivanju vozila koja se uvoze kao upotrebljavana.\nSpisak svih pravnih lica ovlašćenih da vrše ispitivanja upotrebljavanih vozila koja se uvoze u Republiku Srbiju dat je u TABELI 2\nPodnošenje zahteva za ispitivanje prepravljenih vozila sa ugrađenim uređajima za pogon na tečni naftni gas


"Licemeri, neki Turčin bi mogao da klekne pred Ćele kulom"! | Vestinet.rs\nPočetna AKTUELNO\t„Licemeri, neki Turčin bi mogao da klekne pred Ćele kulom“!\n„Licemeri, neki Turčin bi mogao da klekne pred Ćele kulom“!\n„Niko nikada nije doneo nijedan akt na prostoru bivše Jugoslavije o osudi zločina protiv Srba“, naveo je ministar.\n„Čavušoglu bi morao da se rasplače i nad Ćele kulom u Nišu koja je izgrađena od lobanja ubijenih Srba na Čegru 1809. Valjda su i srpske majke doživele bol kada su im odvodili decu kroz tzv. danak u krvi, praveći od njih janjičare“, naveo je ministar Dačić i poručio da bi neki turski zvaničniki mogao da klekne i pred Ćele kulom i izvini se Srbima za sve zločine za tih pet vekova.\n„I zašto Bošnjaci ne osude zločin nad Jermenima i nazovu ga genocidom kao što su to uradile mnoge zemlje u svetu? I zašto Boris Tadić javno ne saopšti sa kim je dogovorio tekst Deklaracije koji smo usvojili u Skupštini. Sigurno ga nismo doneli bez konsultacija“, zaključio je ministar Dačić.\nJoš jedna država, članica UN, poništava odluku o priznanju Kosova?\nDAČIĆ U AKRI: „Ako se svet rukovodi politikom jednostranih akata, da jedna manjina može da proglasi svoju državu – to znači da se sve države dovode u opasnost!“\nOvo je prva stvar koju uradite sa telefonom na odmoru, a ujedno je i najopasnija!\nŠOKANTNO OTKRIĆE NASE: Pokušavaju li Marsovci da nam poruče nešto?


Sport – Opština Gacko\nOtvoreno Prvenstvo Republike Srpske u kik – boksu održano je u subotu, 17. oktobra u Trebinju u organizaciji KBS RS i KBK “Leotar” iz Trebinja.\nKik – boks klub “Tigar” Gacko nastupio je sa tri takmičara. Matej Mučibabić je osvojio prvo mjesto u disciplini “lou kik” kao stariji kadet, u kategoriji do 54 kg, iako je po godinama mlađi, pobjedivši u finalu aktuelnog prvaka Srbije. Tamara Mučibabić je osvojila prvo mjesto u disciplini “lou kik” kao starija kadetkinja +65kg, dok je Andrija Govedarica osvojio treće mjesto kao stariji kadet do 71kg.\nPredsjednik KBS RS i trener kik – boks kluba “Tigar” Gacko, Veselin Đuričić rekao je da su nakon duže pauze zbog korona virusa takmičari sa radošću dočekali ovo takmičenje gdje su pokazali veoma dobru fizičku i tehničku spremnost na ringu i tatamiju i osvojili medalje u raznim kategorijama. “Organizator je dvoranu pripremio sa odličnim ringom i tatamijem i organizovao mjerenje temperature za sve koji su ulazili u dvoranu i poštovao preporuke Instituta za zdravstvo Republike Srpske. Sudijska organizacija je bila na svom nivou bez ijedne primjedbe na suđenje”, istakao je Đuričić.\nNa Prvenstvo Republike Srpske u kik – boksu učestvovali su takmičari iz Srbije, Crne Gore i BiH sa 92 takmičara iz 24 kluba.\n19.10, 2020\tin Sport, Novosti\nTreća pobjeda Gačanki\nU Trećem kolu Premijer lige BiH za odbojkašice, ŽOK „Gacko“ je proteklog vikenda zabilježio treću pobjedu.\nNaše odbojkašice su do nova tri boda došle na domaćem terenu u duelu sa OK „Smeč“ iz Lukavca, kojeg su savladali sa 3:0, po setovima 25:17, 25:17, 32:30.\nNa tabeli zauzimaju prvo mjesto sa osvojenih 9 bodova koliko imaju Bimal-Jedinstvo i Mostar.\nU sledećem Četvrtom kolu odbojkašice Gacka na svom terenu dočekuju ekipu Jahorine iz Pala.\nŽOK „Gacko“: Gacku bodovi u Tuzli\nProtekle sedmice odigrano je Drugo kolo Premijer lige BiH za odbojkašice.\nU petak, 09. oktobra, odbojkašice ŽOK „Gacko“ u gostima su porazile ekipu OK „Sloboda“ iz Tuzle rezultatom 3:0, po setovima 25:15, 25:18, 25:21.\nU Trećem kolu, odbojkašice Gacka na svom terenu dočekuju ekipu Smeča iz Lukavca.\nPrvenstvo RS: Gacko savladalo Jahorinu\nU okviru Drugog kola Prvenstva Republike Srpske, odbojkaši OK „Gacko“ proteklog vikenda su gostovali u Palama gdje su porazili ekipu OK „Jahorina“ rezultatom 3:0, po setovima 26:24, 25:11, 25:9.\nNarednog vikenda, u okviru Trećeg kola odbojkaši Gacka igraju na svom terenu i sastaju se sa ekipom Majevice iz Lopara.


U PROCESU EVROINTEGRACIJA BITNIJE SPROVOĐENJE OBAVEZA OD BROJA USVOJENIH ZAKONSKIH I PODZAKONSKIH AKATA\nMerilo uspeha Srbije u procesu pridruživanja EU će biti sprovođenje svih naših obaveza, a ne broj usvojenih zakonskih i podzakonskih akata, ocenila je šefica Pregovaračkog tima sa EU, Tanja Mišćević.\nMišćević je na okrugom stolu o socijalnom dijalogu rekla da će biti važno kako je zaista ostvareno ono što je previđeno, pa i pogledu akcionog plana za Poglavlje 19 - Socijalna politika i zapošljavanje.\n"Prema oceni EK tokom skrininga ovo nije oblast kojom se možemo pohvaliti, socijalni dijalog nije na najbolji način niti shvaćen niti iskorišćen u Srbiji. Što pre budemo u Srbiji svesni toga onda možemo da radimo, dobro je da postoji razumevanje Ministarstva rada, zapošljavanja, boračkih i socijalnih pitanja", rekla je Miščević.\nOna je podsetila da je poenta samog pregovaračkog procesa, kako ispraviti situacije koje su problematične, ne samo u kontekstu evropskih integracija već uopšte, kao i poboljšanje stanje u zemlji u najrazličitijim oblastima.\nPregovori ne postoje samo radi sebe već su pored krajnjeg rezultata, ulazak u EU, bitni i zbog dostizanja standarda, ocenila je ona.\nOna je istakla važnost dijaloga sa civilnim društvom u širem smislu, akademske zajednice, NVO, sindikata, poslodavcakih asocijacija, Privredne komore.\n"Mi naše aktivnosti u pregovaračkom procesu ne možemo da predstavimo Briselu ako ih najpre sa vama ne iskonsultujemo. To je značajna i važna uloga koju civilno društvo dobija u pregovaračkom procesu, ne zbog potvrđivanja Briselu već zbog stavova inicijativa i rešenja", rekla je Miščević.\nDržavni sekretar Ministarstva za rad, zapošjlavanje, boračka i socijalna pitanja, Nenad Ivanišević smatra da se na socijalnom dijalogu treba insistirati.\n"Ocena stanja ne zavisi samo od države, pitaju se i socijalni patrneri, pitaju se i druge organziacije. Ocena Ministarstva je da je socijalni dijalog na višem nivou nego što je bio pre godinu i po dana", rekao je Ivanišević.\nOn je naveo da se priprema pregovaračka pozicija za Poglavlje 2 - Sloboda kretanja radnika, izrazivši očekivanje da će ona biti spremna u aprilu 2016. godine, a kada je reč o Poglavlju 19, tu se radi Akcioni plan.\nIzvor: Vebsajt Tanjug, 24.03.2016.


Ugledni laparaskopski hirurg od sutra u Užicu - Užice online\nUgledni laparaskopski hirurg od sutra u Užicu\nUz asistenciju užičkih hirurga operisaće četri pacijenta\nFotografija: Piron Guilaume\nEvropski instruktor za laparaskopsku rektalnu hirurgiju i robotsku hirurgiju iz Velike Britanije, Amdžad Parvaiz, braviće u Opštoj bolnici Užice u kojoj će, 18. i 19. septembra, uz asistenciju užičkih hirurga, operisati četiri pacijenta.\nTokom operacija, zainteresovanim lekarima biće omogućeno da, u konferencijskoj sali užičke bolnice, putem video bima, prate njegov rad, a snimak te procedure koristiće se kasnije za edukaciju srpskih hirurga.\nUgledni kolorektalni hirurg je ranije obavio takve operacije u nekoliko zdravstvenih ustanova Srbije, u okviru Nacionalnog programa za edukaciju iz laparoskopske kolorektalne hirurgije – LAPSERB, kojije Ministarstvo zdravlja pokrenulo prošle godine i angažovalao profesora Parvaiza.\nTim projektom, osim stručnog usavršavanja hirurga, predviđena je i nabavka za opreme za takvu proceduru, koju užička bolnica poseduje od prošle godine.\n„Sredstvima Ministarstva zdravlja kupljena su dva laparaskopska stuba, koja nam omogućavaju da radimo takve operacije u našoj bolnici“, rekao je dr Miroslav Stanojević, načelnik hirurgije u užičkoj bolnici.\nPodetivši na to da se laparaskopska hirurgija primenjuje godinama u užičkoj bolnici, dr Stanojević je naveo da je od 9. februara prošle godine, kada su užički hirurzi prvi put samostalno obavili laparasklopsku operaciju debelog creva, urađeno 50 takvih operacija, koje su manje invazivne od klasične hirurgije i pacijentima omogućavaju brži i komforniji oporavak.\nNakon te vrste edukacije, u petak 20. septembra, uslediće i redovni sastanak Hiruške sekcije Srpskog lekarskog društva sa međunarodnim učešćem, koji će se održati u Specijalnij bolnici „Čigota“ na Zlatiboru. Skup organizuje Služba za hirurške bolesti Opšte bolnice Užice, a predavanja počinju u 11 časova.\nOčekuju li nas poskupljenja goriva u Srbiji?


Beogradski aerodrom raskinuo ugovor sa JAT--om zbiog duga od osam milijuna eura - Vijesti - Index.hr\nBeogradski aerodrom raskinuo ugovor sa JAT--om zbiog duga od osam milijuna eura\nsubota, 6.3.2010. 11:33\nBEOGRADSKI aerodrom "Nikola Tesla" raskinuo je ugovor sa srpskim zračnim prijevoznikom JAT zbog duga većeg od osam milijuna eura, objavio je danas srpski Press.\nUpravni odbor zračne luke "Nikola Tesla" tvrdi da je JAT od svojih putnika uredno naplaćivao aerodromske takse koje prosječno iznose oko 17 eura po putniku, no da novac nije prosljeđivao na račun aerodroma, zbog čega se u zadnjih pet mjeseci dug popeo na 8,5 milijuna eura, što je utjecalo na smanjenje vrijednosti same zračne luke.\nAerodrom je stoga JAT-u postavio ultimatum da do 18. travnja, kada po ugovoru ističe otkazni rok, podmiri svoja dugovanja, a ukoliko to ne učini aerodrom će početi sam naplaćivati aerodromsku taksu neovisno o JAT-u.\nTo drugim riječima znači da će putnici, kojima je trošak aerodromske takse do sada bio obračunavan u cijenu karte, od toga dana morati posebno stati u red na aerodromskoj blagajni kako bi podmirili troškove takse, a što će im, kako navodi Press, stvoriti dodatnu neugodnost i nezadovoljstvo zbog utrošenog vremena.\nPutnici svih ostalih aviokompanija koje koriste usluge beogradske zračne luke neće biti izloženi ovoj neugodnosti, jer druge kompanije uredno podmiruju svoje obveze, objavile su aerodromske vlasti.\nDugovanje JAT-a ruši vrijednost Aerodroma\nO raskidu ugovora zračne luke "Nikola Tesla" sa JAT-om upoznata je i srpska vlada kao osnivač i vlasnik JAT-a, ali i aerodroma.\nGlavni razlog zbog kojeg aerodrom inzistira na podmirenju duga, navodi Press, leži u činjenici da će beogradska zračna luka građanima Srbije uskoro podijeliti besplatne dionice ovog javnog poduzeća.\n"Aerodrom čeka procjenu vrijednosti zbog privatizacije, jer će 15 posto dionica biti podijeljeno svim građanima Srbije, tri posto zaposlenima na Aerodromu, dok će 15 posto dionica biti ponuđeno na tržištu. Ukoliko JAT ne podmiri dug, odnosno ako nastavi svojim putnicima naplaćivati takse koje ne želi proslijediti Aerodromu, vrijednost ovog javnog poduzeća bit će značajno manja, čime bi i svi građani bili oštećeni" potvrdio je neimenovani izvor Pressu.\nsubota, 27.1.2018. 09:59\nJugoslavenska stjuardesa preživjela je pad aviona, a novac od osiguranja nije joj bio dosta ni za taksi


Evropska komisija uputila BiH “spisak” zadataka\nYou are here: Home / BiH / EU / Evropska komisija uputila BiH “spisak” zadataka\n19.10.2018. By Off 201\nPredstavnici Evropske komisije i Bosne i Hercegovine sastali su se u Briselu gdje su razgovarali o stepenu implementacije Sporazuma o stabilizaciji i pridruživanju (SSP) i usklađivanju zakonodavstva države s pravnom stečevinom u oblasti trgovine i industrije, carine i poreza.\nSastankom su zajednički predsjedavali Georg Cigler (Georg Ziegler) iz Generalne direkcije za susjedstvo i pregovore o proširenju Evropske komisije, a u ime BiH Dragan Milović iz Ministarstva vanjske trgovine i ekonomskih odnosa BiH.\nEU je podstakla sve nadležne organe da se konstruktivno angažuju na izradi dugo očekivane strategije cijele zemlje za kvalitetnu infrastrukturu neophodne za dalji napredak po poglavlju pravne stečevine o slobodnom kretanju roba i uspostavljanju jedinstvenog ekonomskog prostora.\nEU je pozdravila napore u oba entiteta da pojednostave procedure registracije preduzeća, ali je takođe pozvala BiH da ukine dodatne zahtjeve za registraciju u drugom entitetu za preduzeća koje žele biti ekonomski aktivna na cijeloj teritoriji BiH.\nPozvala je BiH da promoviše program COSME i ponudila TAIEX radionice, kao i savjetodavne usluge iz Direkcije COSME-a. Od BiH je zatražila da preduzme mjere za dalje poboljšanje koordinacije u pogledu monitoringa, implementacije i izvještavanja po procjeni u svjetlu Zakona o malom poduzetništvu.\nU oblasti poreza, EU je ohrabrila BiH da finalizira svoje propise o PDV-u i akcizama u skladu s najnovijim izmjenama propisa u EU. Takođe, pozdravljeni su napori za ubrzanje uvođenja elektronskog podnošenja prijava PDV-a za privredna društva.\nEU je ohrabrila BiH da prevaziđe poteškoće u uvođenju e-potpisa i osigura interoperabilnost različitih e-potpisa širom zemlje. U oblasti carina, pozvala je BiH da usvoji provedbene akte za primjenu novog Zakona o carinskoj politici BiH. Na znanje je primila nedavna dostignuća u cilju implementacije kompjuterizovanog sistema provoza širom BiH. EU je ohrabrila BiH da se pridruži Protokolu o eliminaciji neovlaštene trgovine duhanskim proizvodima.\nPo trgovinskim pitanjima, EU primjećuje da BiH ostvaruje 65 posto svoje vanjske trgovine sa EU i da je od potpisivanja, odnosno stupanja na snagu, SSP-a/Privremenog sporazuma između EU i BiH u 2008. godini zabilježen rast izvoza BiH u EU od 71 posto. EU je pozvala BiH da provede mjere za trgovinu predviđene Programom ekonomskih reformi i da bude u potpunosti angažovana u implementaciji trgovinske komponente Regionalnog ekonomskog područja.\nKljučni cilj Evropske komisije je da forma budućih mjera, ukoliko ih bude, ne ometa tradicionalne trgovinske tokove, saopšteno je iz Delegacije EU u BiH.\nHaške sudije razmatraju izmjene Žalbenog vijeća u postupku protiv Mladića 19.10.2018.\nSlađan Pajić optužen za ratne zločine u Vlasenici 19.10.2018.\nDječiji brakovi u BiH


ODRŽAN SASTANAK SA STRUČNJACIMA U OBLASTI PREVODA PROPISA ZA POTREBE PROCESA EVROPSKIH INTEGRACIJA\nPredstavnici Resora za evropske integracije u Ministarstvu za ekonomske odnose i regionalnu saradnju Republike Srpske razgovarali su 20. aprila 2016. godine, u Banjoj Luci sa beogradskim advokatom dr Milanom Popovićem i višim asistentom Odsjeka za engleski jezik i književnost Filološkog fakulteta Univerziteta u Banjoj Luci mr Brankom Crnogorcem.\nTeme razgovora bile su osnovna pitanja u vezi sa prevođenjem pravnih tekstova sa srpskog govornog područja na engleski jezik i obrnuto. Dr Milan Popović upoznao je predstavnike Ministarstva sa komparativnom analizom Porodičnog zakona ("Sl. glasnik RS", br. 18/2005, 72/2011 - dr. zakon i 6/2015) Republike Srbije i propisom koji navedenu oblast reguliše u SAD, a koju je izvršio u cilju ukazivanja na primjere dobre i loše prakse u procesu prevođenja.\nPredstavnici Ministarstva su tom prilikom prezentovali određene specifičnosti u oblasti prevođenja za potrebe procesa evropskih integracija, te aktivnosti koje se preduzimaju u svrhu obezbjeđenja što kvalitetnijih prevoda propisa Republike Srpske na engleski jezik.\nIzvor: Vebsajt Ministarstvo za ekonomske odnose i regionalnu saradnju, 20.4.2016.


Case Study Show 2015 - Beleške\nCase Study Show 2015\nBeleške > Događaji > Case Study Show 2015\nStudentska organizacija ESTIEM LG Beograd, po deveti put organizuje projekat „Case Study Show 2015“, koji se održava 13. i 14. marta, na Fakultetu Organizacionih Nauka u Beogradu.\nCase Study Show je projekat takmičarskog karaktera koji studentima svih fakulteta pruža priliku da steknu praktična iskustva rešavanjem realnih poslovnih problema kompanija učesnica. Studenti svih fakulteta mogu da dođu oba dana na Fakultet Organizacionih Nauka gde se će održati Company Fair koji pruža mogućnost svim studentima da razgovaraju sa predstavnicima svih kompanija i ostave svoj CV radi mogućnosti poseta kompaniji, razgovor za posao ili dobijanja prakse.\nPrvi dan počinje prezentacijom studije slučaja gde takmičari, podeljeni u timove prezentuju svoja rešenja prethodno zadatih studija slučaja od strane zlatnih partnera – Air Serbia,L’Oreal, Mercator, Nestlé, Coca-Cola Hellenic i Devana na srpskom ili engleskom jeziku.Svoje rešenje prezentuju u prisustvu predstavnika kompanija, medija i ostalih studenata. Najbolje i najinovativnije timove očekuju vredne nagrade.\nUporedo sa Studijom slučaja, studenti će učestvovati na Creative Room, tako da ostvaruju priliku da na kreativan i drugačiji način odgovore na kraći zadati problem iz prakse srebrnih kompanija Erste banka i Telekom, kao i svih zlatnih partnera.\nDrugog dana, pored navedenih aktivnosti, studentu će se oprobati u Speed Dating-u, gde za 5 minuta treba da se predstave svim zlatnim, srebrnim i bronzanim partnerima – EY I Delhaize i ostanu zapamćeni po svojoj ideji na unapred definisanu temu. Sve dodatne informacije možete naći na zvaničnom sajtu estiem.org.rs.


Beograd dobio most posle četiri decenije - Dan u Beogradu\nNaslovna » BG svaštara » Drugi pišu » Beograd dobio most posle četiri decenije\nNeko drugi 9. avgust 2011. Drugi pišu Postavite komentar\nPosle 40 godina prestonica je dobila novi most preko Save, koji spaja obale Novog Beograda i Čukarice. Podizanjem poslednjeg čeličnog segmenta glavnog raspona mosta, most preko Ade spojen je juče posle skoro tri godine izgradnje.\nSaobraćaj će preko mosta krenuti sredinom decembra, dok će Beograđani već tokom ovog vikenda moći da se prošetaju njime i izbliza pogledaju kako izgleda.\n– Ovo nije samo beogradski, već i regionalni most koji će rešiti problem na najkompleksnijoj saobraćajnoj tački – Beogradu. Do kraja godine njime će krenuti saobraćaj, a do 2013. godine biće završena izgradnja kompletnog projekta sa svim pristupnim putevima i vrlo kompleksim sistemom saobraćajnih petlji. Ovo je ogroman građevinski i ekonomski projekat – rekao je predsednik Srbije Boris Tadić i dodao da bi „voleo da se most zove Zoranov i Nenadov, po ubijenom premijeru Đinđiću i pokojnom gradonačelniku Bogdanoviću“.\nGradonačelnik Beograda Dragan Đilas rekao je da se zahvaljuje svima koji su i na visokim i niskim temperaturama radili na ovom objektu i istakao da posebnu zahvalnost Nenadu Bogdanoviću čije su ideja i vizija bile ključne da ovakav objekat počne da se gradi u prestonici.\n– Most je napravljen ne samo za danas, već za generacije koje će tek doći. Ne pripada nijednoj vlasti ni partiji, već svim građanima Beograda i Srbije. Svi treba da budemo ponosni na novi most i na to što je kod nas napravljen takav objekat za koji svi kažu da je najlepši u Evropi – rekao je Đilas.\nSpajanju obala Save prisustvovao je i predsednik Srpske akademije nauka i umetnosti akademik Nikola Hajdin, koji je i bio na čelu komisije koja je izabrala budući izgled ovog mosta, predstavnici izvođača radova…\nDo sredine decembra most će imati po jednu silaznu i uzlaznu rampu. Do završetka projekta ostaje izgradnja petlje Radnička (do kraja godine biće završena samo njena prva faza), koja će biti spona između novog mosta i petlje Hipodrom. Na novobeogradskoj strani gradi se petlja Jurija Gagarina, sa saobraćajnicom sve do Tošinog bunara. (24 sata)\nPrethodni Javno vođenje „Tragom otpora“\nSledeći „Batini dani“ u Vrnjačkoj Banji


Inter i Milan igraju u SAD – Nadlanu.com\nInter i Milan igraju u SAD\nNJUJORK, 24. marta 2009. (Beta-AP) – Gradski rivali Milan i Inter odigraće prijateljsku utakmicu u blizini američkog grada Bostona 26. jula u sklopu turneje četiri fudbalska kluba u šest gradova SAD.\nTurneju, na kojoj će učestvovati i Čelsi i Amerika, zove se “Svetski fudbalski izazov”, a počinje 19. jula, kada se sastaju Inter i Amerika na stadionu “Stenford” u Kaliforniji. Inter se dva dana posle toga sastaje sa Čelsijem na Rouz Baulu u Pasadeni.\nMilan igra protiv Amerike 22. jula u Džordžija domu, a protiv Čelsija dva dana kasnije u Baltimoru. Čelsi i Amerika igraju 26. jula u Arlingtonu, što će biti jedan od prvih događaja na novom stadionu Dalas Kaubojsa.\nČelsiju će to biti peti put u poslednjih šest godina da trenira u SAD.\nTim iz Londona igraće protiv Sijetla 18. jula prijateljski meč, a Milan će 19. jula igrati protiv Los Anđeles Galaksija u Karsonu, što je deo dogovora o produžetku pozajmice Dejvida Bekama italijanskom prvoligašu.


Pčelarima u Šamcu treba sigurno okruženje\n14. dec 2018 218\nPredavanje o temi ''Izazovi u pčelarstvu'', na kojem je bilo riječi o iskustvima Hrvatske u toj oblasti od kada je članica EU, održano je u Šamcu.\n"Pčelari moraju raditi na prostoru u kojem je maksimalno smanjen rizik od bolesti koje napadaju pčele, moraju biti pošteđeni mnogo čega što moderna poljoprivreda danas koristi, a što škodi pčelama. Moraju proći taj proces, kao i kod nas što se moralo proći, što će EU tražiti od primarnih poljoprivrednih proizvođača, da bi mogli ući u prostor finansiranja koji je veliki", kaže Lušić.\n"Pčelari dobijaju novac, ali moraju opravdati trošenje, rezultatima pokazati da je uložen pravilno. Interes proizvođača i interes potrošača je veoma važan, a potrošači su mjera za sve", napomenuo je Lušić.\nPredsjednik šamačkog Udruženja "Maslačak", koje je organizator predavanja, Aco Malić rekao je da je stepen organizovanosti pčelarstva u šamačkoj regiji na niskom nivou i da je pčelarima potrebno još opreme.\n"U Udruženju imamo 45 pčelara. Vidimo šansu da posredstvom fondova u sistem finansiranja uključimo nove pčelare, a postojeće, pogotovo mlađe, ojačamo materijalno i kadrovski. Ovo je traženje odgovora kako aktivno učestovati u projektima EU", dodao je Malić.


Eksperimentalne linije u novembru po staroj trasi | Banja Luka 24 sata\nHome Vijesti Eksperimentalne linije u novembru po staroj trasi\nEksperimentalne linije u novembru po staroj trasi\nEksperimentalna promjena trase kretanja autobusa na jednim od najprometnijih linija gradskog prevoza – 14 (Starčevica – Centar) i 17A (Starčevica – Nova bolnica) završava se u subotu, 2. novembra.\nU Odjeljenju za saobraćaj i puteve ističu da je u pitanju bila eksperimentalna promjena, te napominju da je i prvobitno bilo zamišljeno da se stalna promjena ovih linija izvrši tek nakon detaljne saobraćajne analize, uključujući i anketiranje stanovnika Starčevice.\n– U proteklih nekoliko dana obavili smo niz razgovora s mještanima ovog naselja, te razmotrili i više pisanih obraćanja na ovu temu, u kojim je bilo onih koji su tražili povratak na stare linije, ali i građana kojima je odgovarala eksperimentalna linija, poput stanovnika Ulice Stepe Stepanovića. Po izvršenoj analizi, uzimajući u obzir sve dostavljene stavove, odlučili smo da se eksperimentalna linija vrati na dosadašnji režim, koji će, takođe, biti u eksperimentalnom režimu od mjesec dana – ističu u resornom odjeljenju.\nIstovremeno, najavili su da od sutra dolazi do promjena na trasi kretanja autobusa na liniji broj 9I (Centar – Incel).


Opomena: Srbija poražena od Australije\nŽenska košarkaška reprezentacija Srbije poražena je u prijateljskoj utakmici u Riju protiv Australije rezultatom 72:50 (24:7, 15:12, 18:21, 15:10).\nPosle katastrofalne prve četvrtine i snažne igre Australijanki poraz naših košarkašica bio je neminovan.\n„Provere protiv Brazila i Australije su nam dale prave sliku onoga što nas očekuje na turniru i sa koliko kvalitetnim ekipama ćemo voditi borbe. Ovo je jedan potpuno drugi nivo košarke, na koji u ovoj proveri nismo uspele da se prilagodimo. Sa veoma dobrom igrom Australije poklopila se i naša loša partija. Da bi uopšte mogle da budemo konkurentne, naša borbenost i timska igra moraju biti na najvišem nivou. Sa takvim pristupom, možemo nečemu da se nadamo“, istakla je selektorka Marina Maljković.


Bijeljina: Policija uhapsila muža nasilnika koji je prekršio zabranu prilaska\nBijeljinska policija uhapsila je M. K. zato što je mrtav pijan galamio na bivšu suprugu, a ima zabranu prilaska njoj, te zato što je odbio da postupi po naređenju policije.\nPolicija je sinoć oko 23 časa prilikom obavljanja svojih redovnih poslova uočila M. K. u Ulici Jovana Kroštanskogu Bijeljini.\n- Provjerama je utvrđeno da je navedenoj osobi izrečena zaštitna mjera Zabranauznemiravanja ili uhođenja žrtve nasilja na osnovu rješenja Osnovnog suda u Bijeljini. On je u tom trentuku galamio, obraćajući se bivšoj supruzi koja se nalazila u dvorištu - pojasnila je portparol PU Bijeljina Aleksandra Marić.\n- Alkotestiranjem je utvrđeno je imao više od 2,7 promila alkohola u organizmu. O svemu je obavješten i Centar za socijalni rad. On je prekršajno sankcionisan zbog narušavanja javnog reda i mira odnosno zbog počinjenog prekršaja Ometanje državnih organa, privrednih društava i drugih pravnih lica u vršenju javnih funkcija - istakla je Marićeva.\nZa sedam mjeseci ove godine, na području PU Bijeljina evidentiran je 51 slučaj nasilja u porodici od čega je 40 krivičnih djela.\n- Nadležnim tužilaštvimapodnesena su 63 izvještaja. Evidentirano je 119 žrtava nasilja u porodici od čega je 30 muškog i 89 ženskog pola. Po vrsti nasilja najčešće je evidentirano fizičko, pa onda i psihičko nasilje. Tokom proteklih sedam mjeseci evidentirane su 42 lake tjelesne povrede koje su nastupile kao posledice nasilja u porodici - pojasnila je Marićeva.


Antonov: Oko 30.000 stranaca se bori na strani ID - 04.11.2015, Sputnik Srbija\nOperacije ruskih vazdušnih snaga usmerene su samo na potvrđene ciljeve terorističkih grupa, poput Islamske države, a ne protiv takozvanih „umerenih“ sirijskih... 04.11.2015, Sputnik Srbija\n08:46 04.11.2015 (Osveženo: 09:43 04.11.2015)\n„Akcije su usmerene isključivo protiv terorističkih formacija u Siriji. Operacije se ne izvode nad drugim ciljevima, kao što su snage takozvane ’umerene‘ opozicije“, rekao je Antonov na trećem ministarskom sastanku Udruženja zemalja jugoistočne Azije ASEAN.\nOn je istakao da Moskva ulaže napore u „praktičnu saradnju“ sa regionalnim i međunarodnim akterima u vezi sa sirijskim pitanjem.\n„Direktna komunikacija je uspostavljena sa Turskom. Nastavljamo konsultacije sa Izraelom, Egiptom i zemljama Persijskog zaliva“, naglasio je on, dodajući da je se sa Jordanom radi na stvaranju radnog mehanizma kako bi se koordinirale aktivnosti na nebu iznad Sirije.\nAntonov podseća da je sa Amerikom potpisan memorandum o sprečavanju incidenata tokom operacija u Siriji.\nRuske vazduhoplovne snage su na zahtev sirijskog predsednika Bašara el Asada, 30. septembra započele vazdušnu operaciju protiv terorista u Siriji.\n30 Oktobar 2015, 22:42\nDo sada je obavljeno više od 1.600 preleta, likvidirano nekoliko stotina terorista i uništeno više od 2.000 objekata koje su teroristi držali.Ekstremisti ID pretrpeli su značajne gubitke i započeli su povlačenje sa linije kontakta sa sirijskim oružanim snagama.\nAntonov je, međutim, svojim međunarodnim partnerima skrenuo pažnju na to ko se sve bori u redovima islamista.\n„U redovima Islamske države se danas bori od 25.000 do 30.000 hiljada stranih plaćenika, uključujući i one iz Pacifičkih zemalja i, nažalost, iz Rusije. Ukoliko se vrate svojim kućama, nose sa sobom određeni potencijal nasilja i ekstremizma, pa postoji verovatnoća da će širiti radikalne ideje u tim zemljama ili će organizovati subverzivne aktivnosti“, rekao je Antonov.\nPrema njegovim rečima, Rusija je posebno zabrinuta zbog rastućeg uticaja ID u severnom Avganistanu, u blizini granice Tadžikistana i Turkmenistana, kao i u Pakistanu.\nOn napominje da su se militanti Islamske države već naselili u 25 od 34 avganistanskih provincija, a da izaslanici ID u Pakistanu nastoje da uspostave kontakte sa drugim terorističkim grupama, pokušavajući da ih pridobiju.\nAntonov je rekao i da pojedine države kroz selektivne vojne saveze pokušavaju da sprovode svoju politiku u regionu Azije i Pacifika, bez osvrtanja na interese drugih naroda.\n„Verujemo da takva politika može dovesti do ozbiljnog sukoba i da skoro sve regionalne sile rizikuju da budu uvučene“, rekao je Antonov.


ECDC: Nema zabrinutosti zbog mutiranja koronavirusa - Dijalog.net\nNaslovna Vesti Evropska unija ECDC: Nema zabrinutosti zbog mutiranja koronavirusa\nSolna, 24. avgust 2020. – Virus SARS-Cov-2 mutira, ali te mutacije ne menjaju u većoj meri njegove osnovne odlike, procena je Agencije EU za sprečavanje i kontrolu bolesti (ECDC).\nEvropski centar za prevenciju i kontrolu bolesti (ECDC), čije je sediše u Solni u okrugu Stokholm, osnovan je 2005. godine i deo je mreže agencija EU koje obavljaju tehničke naučne poslove koji institucijama EU pomažu u kreiranju politike i donošenju odluka u različitim oblastima.\n“Virus mutira i on akumulira mutacije, ali u ovom trenutku se čini da te mutacije ne utiču na glavne odlike virusa, odnosno ne povećavaju težinu ili prenosivost bolesti“, izjavio je zamenik glavnog naučnog saradnika u ECDC Pjotr Kramaž.\n“Dakle, beležimo mutacije ali one ne menjaju u značajnijoj meri karakteristike virusa“, rekao je Kramaž, dodajući da se te mutacije konstatno prate.\nMandat ECDC uključuje i nadzor više od 50 zaraznih bolesti.\n“Izgleda da su prisutna nekoliko meseci, ali naša posmatranja naravno još ne traju dovoljno dugo“, rekao je naučnik.\nKramaž je ocenio da se to ponovno rasplamsavanje pandemije ne može pripisati turizmu ili kretanju ljudi, jer je najveći broj slučajeva u pojedinim zemljama registrovan na nivou lokalnih zajednica.\n“U junu i julu ljudi su pomalo pomislili da je pandemija prošla pa su se opuštenije i ponašali”, rekao je Kramaž.\n“Svako može nešto da učini, tako što će što je moguće više držati distancu, sitnim stvarima poput pranja ruku i nošenja maski tamo gde su potrebne“, rekao je Kramaž.\n“Još nismo videli konačne rezultate tako da ne možemo očekivati da vakcina bude na raspolaganju u narednih par meseci. Ali ulažu se veliki napori“, rekao je Kramaž.\nEvropska komisija već je sa četiri velike farmaceutske kompanije sklopila ugovore o kupovini vakcine kada se ona nađe na tržištu.\nLideri EU se nadaju da bi vakcina mogla da bude spremna za upotrebu krajem ove, ili početkom sledeće godine.\n“Sarađujemo sa Evropskom agencijom za lekove (EMA) na uspostavljanju sistema za monitoring, kako bismo, kada dođe vakcina, pratili kako se ona koristii koliko je efikasna i bezbedna u praksi“, rekao je naučnik ECDC, prenosi Euractiv.\nPrethodno BIRODI: Konkurs za podršku medijima u izgradnji kapaciteta za sprovođenje online istraživanja\nSledeće Janjić: Digitalizacija medijske scene još uvek nije dala odgovor o budućem odnosu prema društvenim vrednostima\nTop Tags OCD istraživanje Srbija i Evropska unija mediji Evropska unija Vlada Republike Srbije ljudska prava konkurs evropske integracije mladi Društvo vladavina prava Evropska komisija Civilno društvo lokalna samouprava


Šampioni u gradskoj kući - Užicka Republika Press\nOdbojkašici Tijani Malešević, kik bokseru Nikoli Filipoviću i automobilisti Luki Kotorčeviću povodom uspeha koje su ostvarili na svetskoj, evropskoj i domaćoj sportskoj sceni u ime Užičana zahvalio se gradonačelnik, Tihomir Petković. Ističući da je ponosan što su njegovi gosti, Petković je izrazio očekivanje da će mnogi mladi koji se bave sportom u gradu nastaviti uspešnim stazama koje su prokrčili brojni sportisti, po čemu je Užice prepoznatljivo.\nPetković je poželeo zdravlja, sreće i uspeha Tijani, Nikoli koji nastupa za kik boks klub Crvena Zvezda i najmađem od njih Luki Kotorčeviću koji je u reliju stigao do najboljeg u generalnom plasmanu.\nPonosna sam, što sam Užičanka, što sam ovde naučila prve korake, odbojkaške, ali i životne i zato je posebna čar kada ovde sa porodicom i prijateljima slavim uspehe i svetske rezultate, rekla je Tijana Malešević, zlatna devojka sa Svetskom odbojkaškog prvenstva u Japanu.\nZa 23-to godišnjeg Nikolu Filipovića koji je na nedavno održanom Evropskom prvenstvu u kik boksu u Bratislavi osvojio zlatnu medalju, ovo je značajan uspeh koji mu puno znači\nLuka Kotorčević, koji je ove sezone u reliju stigao kao najmlađi osvajač Zlatne kacige i veruje da ću narednih godinama voziti i međunarodna takmičenja i da će to biti prilika da predstavi svoj grad i državu.\nTokom pre podneva učenici Osnovne škole Stari grad priredili su iznenađenje za Tijanu Malešević, bivšu učenicu ove škole.\nPrijemu kod gradonačelnika Užica nije prisustvovala članica Odbojkaške reprezentacije Maja Aleksić koja je zbog obaveza prema novom klubu otputovala u Rumuniju.


Autor,foto i video: Dragoslav Spasić\nU Saranovu na stadionu pored Jasenice odigeana je pripremna utakmica pod vođstvom novog rukovodstva između ekipe iz Saranova FK Mladost Grizzly člana šumadijske okružne lige i Radničkog iz Rudovaca koji igra u prvoj beogradskoj ligi.\nFK MLADOST GRIZZLY-FK RADNIČKI RUDOVCI 0-0\nU ekipi iz Saranova je došlo do izbora nove vlasti a klub su preuzeli mladi ljudi.\nDosadašnji predsednik Milutin Mića Stevanovič je počasni član, a na njegovo mesto je postavljen MILJAN GAVRILOVIĆ ,za njegovog zamenika Dušan Kostić.\nNovo rukovodstvo ima velike planove , sređivanje infrastrukture, izgradnja pomoćnih terena i novih objekata. Mladost Grizzly će dobiti mnogo bolje uslove za treniranje i igranje utakmica a u narednom periodu i ulazak u više rangove takmičenja.\nPosle utakmice organizovano je druženje fudbalera obe ekipe uz bogat ručak i kvalitetnu muziku.\nKako je bilo u Saranovu pogledajte video novinara Dragoslava Spasić


Microsoft, Nordeus i Ubisoft su najbolji poslodavci u Srbiji u 2021. godini\nPomenuto istraživanje od 2019. godine sprovode sajtovi Poslovi Infostud i Helloworld.rs, a prema mišljenu 4.960 ovogodišnjih ispitanika prvo mesto osvojila je kompanija Microsoft, drugo Nordeus, a treće Ubisoft. Taj rang najatraktivnijih kompanija koje su u TOP 3 nije se menjao u odnosu na istraživanje sprovedeno pre 18 meseci, što govori u prilog stabilnosti i dugoročnoj atraktivnosti odabranih kompanija.\nInače, u TOP 10 VRH IT poslodavaca zasluženo su ušle i kompanije: Levi 9, Comtrade, 3Lateral, HOOLOOVOO, Continental Automotive, Zuhlke Engineering i Symphony.\nU rezultatima ovogodišnjeg istraživanja po prvi put se nalaze i podaci koji se tiču spremnosti kandidata da se presele u drugi grad zbog posla, kao i koji su to najpoželjniji gradovi za IT-jevce – što otkrivamo u nastavku teksta.\nKoje osobine mora imati VRH poslodavac?\n“Sve kompanije koje su učestvovale u ovom istraživanju su kompanije koje su osvestile da je izuzetno važno da čuju feedback. Mislim da je to jedan i te kako bitan trenutak koji se dešava kod nas na tržištu. Spremniji smo nego ranije da čujemo šta nije dobro, šta je dobro i kako možemo biti bolji, o čemu svedoči i rastuće interesovanje poslodavaca za ovo naše istraživanje”, istakla je Sonja Ćetković, Employment and HR websites direktor u kompaniji Infostud.\nNa webinaru u okviru kog su predstavljeni rezultati istraživanja istaknuto je i sledeće:\nKandidati žele da kompanije imaju stabilno finansijsko poslovanje, prijateljsko i prijatno radno okruženje, da imaju lidere koji cene sposobnost i znanje svojih saradnika, da postoji dobar balans privatnog i poslovnog života, mogućnost sticanja dodatnih znanja i jasan i fer sistem nagrađivanja. Ako kandidati imaju osećaj da se konstantno razvijaju u kompanijama i da imaju menadžment koji to podržava, to predstavlja srž atraktivnosti poslodavaca na IT tržištu. Prema rezultatima istraživanja, dve stvari razlikuju VRH poslodavca od celog tržišta – dobra referenca za budućnost i kreativnost.\nKako bi kompanije postale atraktivnije kandidatima treba da se fokusiraju na četiri aspekta:\nimperativ sigurnosti (održivo poslovanje i bezbedno radno okruženje),\nhibridni životni stil,\npripadanje kao deo identiteta,\nrazvoj kroz uticaj.\nKako se navodi, imperativ sigurnosti postaje sve veći trend i može da se kreira kroz dva aspekta – održivo poslovanje i bezbedno radno okruženje. “Čak 61% ispitanika je reklo da teže kompanijama koje imaju finansijski stabilno poslovanje, dok je 32% glasalo za sigurnost posla što ukazuje da im to nije toliko bitan faktor, jer su svesni da sa svojim veštinama mogu da nađu drugi posao”, pokazuje istraživanje.\nKada je u pitanju bezbednost radnog okruženja, 50% ispitanika je glasalo za funkcionalno radno okruženje (svoj radni kutak i prostor) kao važan faktor atraktivnosti, 48% je istaklo da žele lidere koji cene znanja kod svojih saradnika a 35% njih za lidere koji pružaju slobodu mišljenja. Rezultati pokazuju i sledeće:\nZaposleni žele da poslodavci više brinu o tome kako utiče hibridni rad na njihov život. Kompanije treba da imaju pojačanu brigu o dobrobiti (well-being) zaposlenih kroz razne programe kako bi lakše prevazišli stres a sa druge strane treba da se fokusiraju na dalji razvoj lidera koji dalje uspevaju da upravljaju hibridnim modelom.\nŠto se tiče fleksibilnosti, 76% ispitanika je reklo da im je važna fleksibilnost i da imaju mogućnost rada od kuće. Za 46% kandidata imperativ je da imaju beneficije koje promovišu zdrav način života, a čak 88% njih da žele privatno zdravstveno osiguranje.\nVećina zaposlenih ne planira da promeni posao ili da se odseli iz IT centara\nU okviru istraživanja je postojalo i pitanje u kom periodu zaposleni planiraju da promene posao. “Preko 50% ispitanika ne planira da kratkoročno promeni posao (ne planiraju uopšte ili planiraju u naredne dve godine). Prema ovome zaključujemo da su IT kompanije do sada uspele da izgrade pripadnost u svojim organizacijama ali sa druge strane se postavlja pitanje kako to da nastave”, navode predstavnici Infostuda.\nA kada je reč o promeni lokacije zbog posla istraživanje je pokazalo da ne postoji velika spremnost na udaljeno preseljenje pogotovo iz dva najveća IT centra – Beograda i Novog Sada. U tom smislu, kompanije koje u svojim strategijama razmatraju preseljenje, u zavisnosti gde se nalaze, imaće poteškoća da privuku nove kandidate. Distance od 50km do 70km su prihvatljive ali što je udaljenost veća to je i kandidatima teže da se presele.\nZa kraj, kada je reč o faktoru atraktivnosti poslodavaca koji se tiče razvoja kroz uticaj, ovaj kriterijum za odabir posla najviše dolazi do izražaja kod Generacije Z. Ta generacija se uvek vodi pitanjem: koliko ja mogu da se razvijem u kompaniji i koliko moj posao utiče na okruženje za šta je glasalo 55% anketiranih, dok se 43% izjasnilo da želi lidere koji podržavaju razvoj svojih saradnika.\n20. 6. 2021. u 19:36 Odgovori\nMislim da nije relevantno istraživanje da bi mu se ovoliko dalo na značaju. Za svako istraživanje I zaključak potreban je dobar uzorak. Sumnjam da je pravi uzorak nekolicina ljudi koji su hteli na jednom sajtu za zapošljavanje da odrade anketu.


Rio Tinto: Prerada jadarita biće primer najbolje svetske prakse\nBeta 26. avgusta 2021. 14:30\nPrerada rude jadarita će se odvijati u modernom postrojenju, sa inovativnom i održivom procesnom tehnologijom, koja je ekološki prihvatljiva i značajno naprednija od ranije korišćenih, rekla je danas direktorka kompanije Rio Sava eksplorejšn Vesna Prodanović.\nOna je na Četvrtom sastanku ćerke firme Rio Tinto, Rio Sava sa predstavnicima nevladinog sektora i šire javnosti rekla da će takav metod prerade jadarita biti rezultat višegodišnjeg rada te kompanije.\n„Planirano je da projekat ‘Jadar’ bude primer najbolje tehnologije za preradu rude koja ispunjava tri, za nas najvažnija principa: da bude tehnološki održiva, ekološki prihvatljiva i ekonomski isplativa“, rekla Prodanović.\nDodala je da projekat ‘Jadar’ predstavlja integrisani proces unutar koga se celokupna prerada obavlja na jednom mestu što je ekonomski i ekološki najisplativije.\n„Time Rio Tinto zadržava vrednosni lanac u Srbiji, proizvodeći ovde finalni proizvod kome nije potrebna dalja prerada“, rekla je Prodanović.\nIstakla je da „projekat ‘Jadar’ na taj način obezbedjuje konkurentnost ovog proizvoda na svetskom tržištu i mapiranje Srbije kao ključne u procesu tranzicije ka zelenim izvorima energije“.\nNakon sastanaka održanih u aprilu, junu i julu sa više od 200 učesnika, predstavnici kompanije Rio Sava su, kako se navodi, na četvrtom skupu, zajedno sa ekspertima naučnih institucija uključenih u projekat, detaljno predstavili tehnologiju prerade ruda u okviru kompanije Rio Tinto, tehnologiju prerade jadarita na projektu ‘Jadar’, ali i lanac dodatnih vrednosti projekta u pogledu finalnog proizvoda i benefita za Srbiju.\nOtvorenom sastanku prisustvovalo je, kako se navodi, više od 70 učesnika šire javnosti i oni su imali priliku da u direktnom razgovoru sa predstavnicima kompanije Rio Sava dobiju odgovore na sva pitanja u vezi sa projektom.\n„Projekat ‘Jadar’, kao jedna od vodećih grinfild investicija u Srbiji izaziva veliku pažnju javnosti, nevladinih organizacija i posebno lokalnog stanovništva. Serije otvorenih sastanaka važan su segment otvorenog dijaloga i saradnje na bazi tačnih, relevantnih i transparentnih informacija“, navodi se u saopštenju.


Protiv Brondbija na stadionu Rajko Mitić – FK Spartak Ždrepčeva krv Subotica\nFK Spartak Ždrepčeva krv će u trećem kolu kvalifikacija za Ligu Evrope danski Brondbi dočekati u Beogradu na stadionu „Rajko Mitić“, pošto je novosadski stadion „Karađorđe“ izgubio dozvolu za odigravanje utakmica evropskih takmičenja.\nU kancelariju kluba stigla je potvrda da je novosadski „Karađorđe” izgubio dozvolu za narednu rundu takmičenja te će Subotičani Brondbi morati da ugoste u Beogradu u četvrtak 9. avgusta od 20:45h.\nU klubu nisu sa velikim oduševljenjem prihvatili ovu vest jer je poznato da je Novi Sad bio sretan za Subotičane, u četiri evropske utakmice zabeležiliu su tri pobede i doživeli jedan remi. Pobedili su Spartu (Češka) sa 2:0, Dnjepar (Ukrajina) sa 2:1 i Diferdanž (Luxemburg) sa 2:0 a remizirali jedimno sa ekipom Kolerajna iz Severne Irske.\nZbog renoviranja Gradskog stadiona u Subotici, Spartak svoje mečeve kao domaćin igra na tri stadiona. Utakmice u Super ligi igra u Kuli, dok je mečeve kvalifikacija za Evro ligu igrao u Novom Sadu a sada će Brondbi dočekati u Beogradu.


BH Telecom: Samsung Galaxy S10+ DS\nGalaxy S10+ sadrži sve - od ekrana, kamere, do performansi i postavlja ih na viši nivo. Samsung Galaxy S10+ briljira na svih pet bitnih stavki koje čine jedan mobitel vrhunskim uređajem.\nSamsung Galaxy S10+ dolazi s novim, superatraktivnim dizajnom minimalnih okvira oko ekrana mobitela, u svim smjerovima, a selfie kamera je smještena iza male rupice u ekranu koja je u praksi gotovo nevidljiva.\nTradicionalno, Samsung S10+ ima vodootporno kućište po IP68, te bežično punjenje koje je sad reverzibilno.\nDisplay (rezolucija / broj boja) 6,4"\nMemorija RAM 8GB, 128 interna memorija\nRezolucija kamere 16/12 MP + 10/8 MP\nDimenzije (mm) / Težina (g) 157,6 x 74,1 x 7,8 mm,\nEkran: 6,4", Široki QuadHD (3040 x 1440) + dinamički AMOLED (522 ppi) HDR 10+, 19:9 (Edge - sa zaobljenim ivicama)\nStražnja kamera: 16MP (ultra široka /F2,2), FF, Dual Pixel senzor 12MP OIS (Široka/ F1,5 / F2,4), AF 12 MP OIS (Tele / F 2,4), AF\nPrednja kamera: Dual pixel senzor 10MP AF (F1,9) 8 MP AF (Dubina / F2.2)\nCijena uređaja sa uračunatim PDV-om i popustom na odabrani paket iznosi 1 860,80 KM.\nCijena uređaja sa uračunatim PDV-om i popustom na odabrani paket iznosi 1 810,80 KM.\nCijena uređaja sa uračunatim PDV-om i popustom na odabrani paket iznosi 1 835,80 KM.\nCijena uređaja sa uračunatim PDV-om i popustom na odabrani paket iznosi 1 710,80 KM.\nCijena uređaja sa uračunatim PDV-om i popustom na odabrani paket iznosi 1 820,80 KM.\nCijena uređaja sa uračunatim PDV-om i popustom na odabrani paket iznosi 1 610,80 KM.\nCijena uređaja sa uračunatim PDV-om i popustom na odabrani paket iznosi 1 720,80 KM.\nCijena uređaja sa uračunatim PDV-om i popustom na odabrani paket iznosi 1 420,80 KM.\nCijena uređaja sa uračunatim PDV-om i popustom na odabrani paket iznosi 1 600,80 KM.\nCijena uređaja sa uračunatim PDV-om i popustom na odabrani paket iznosi 1 050,80 KM.\nCijena uređaja sa uračunatim PDV-om i popustom na odabrani paket iznosi 1 500,80 KM.\nCijena uređaja sa uračunatim PDV-om i popustom na odabrani paket iznosi 1 878,80 KM.\nCijena uređaja sa uračunatim PDV-om i popustom na odabrani paket iznosi 1 841,80 KM.\nCijena uređaja sa uračunatim PDV-om i popustom na odabrani paket iznosi 1 850,80 KM.\nCijena uređaja sa uračunatim PDV-om i popustom na odabrani paket iznosi 1 758,80 KM.\nCijena uređaja sa uračunatim PDV-om i popustom na odabrani paket iznosi 1 832,80 KM.\nCijena uređaja sa uračunatim PDV-om i popustom na odabrani paket iznosi 1 715,80 KM.\nCijena uređaja sa uračunatim PDV-om i popustom na odabrani paket iznosi 1 653,80 KM.\nCijena uređaja sa uračunatim PDV-om i popustom na odabrani paket iznosi 1 755,80 KM.\nCijena uređaja sa uračunatim PDV-om i popustom na odabrani paket iznosi 1 830,80 KM.\nCijena uređaja sa uračunatim PDV-om i popustom na odabrani paket iznosi 1 730,80 KM.\nCijena uređaja sa uračunatim PDV-om i popustom na odabrani paket iznosi 1 680,80 KM.\nCijena uređaja sa uračunatim PDV-om i popustom na odabrani paket iznosi 1 740,80 KM.\nCijena uređaja sa uračunatim PDV-om i popustom na odabrani paket iznosi 1 700,80 KM.\nCijena uređaja sa uračunatim PDV-om i popustom na odabrani paket iznosi 1 760,80 KM.\nCijena uređaja sa uračunatim PDV-om i popustom na odabrani paket iznosi 1 450,80 KM.\nCijena uređaja sa uračunatim PDV-om i popustom na odabrani paket iznosi 1 665,80 KM.\nCijena uređaja sa uračunatim PDV-om i popustom na odabrani paket iznosi 1 650,80 KM.\nCijena uređaja sa uračunatim PDV-om i popustom na odabrani paket iznosi 1 780,80 KM.\nCijena uređaja sa uračunatim PDV-om i popustom na odabrani paket iznosi 1 660,80 KM.\nCijena uređaja sa uračunatim PDV-om i popustom na odabrani paket iznosi 1 800,80 KM.\nCijena uređaja sa uračunatim PDV-om i popustom na odabrani paket iznosi 1 620,80 KM.\nCijena uređaja sa uračunatim PDV-om i popustom na odabrani paket iznosi 1 670,80 KM.\nCijena uređaja sa uračunatim PDV-om i popustom na odabrani paket iznosi 1 350,80 KM.\nCijena uređaja sa uračunatim PDV-om i popustom na odabrani paket iznosi 1 900,80 KM.\nSamsungGalaxy S10+ DS


DA LI BI TREBALO DA KOMUNISTA I KOMUNISTIKINJA IMAJU STAV O KLIMATSKIM PROMENAMA?\nOmladinska politička škola koja deluje u okviru Saveza komunističke omladine Jugoslavije organizuje političku debatu “Da li bi trebalo da komunista i komunistkinja imaju stav o klimatskim promenama.” Ova debata će biti organizovana u petak 5. feburara 2020 godine, sa početkom u 20h, a uvodničar će biti drug prof. dr Vladimir Janković, aktivista naše partije i profesor Istorije nauke na Univerzitetu u Mančesteru.\nDebata je namenjen temi koja zauzima velik prostor u savremenoj politici, ekonomiji i medijima. Debata će razmotriti istorijske i trenutne razloge interesovanja za ovu temu i postaviti pitanja o tome da li problematika klime ima mesto, ili ga nema, u komunističkoj teoriji i praksi. Debata će postaviti pitanja o populističkoj politici klimatskih promena, kao i konstrukciji principa odgovornosti i obaveza: od biznisa do pojedinca, od vlada do ekoloških pokreta, i od privilegovanih do eksploatisanih društava. Naglasak će biti na istorijskom poreklu klimatske politike, formirane kao odgovoru na potrebu globalnih i manjih privatnih korporacija da optimizuju svoja poslovanja kroz smanjivanje rizika od klimatskih promena. Klimatske promene su i danas najveća pretnja globalnom neoliberalnom režimu. U tome smislu, razmotrićemo pitanje: da li je sprečavanje posledica klimatskih promena namenjeno uspostavljanju humanijeg života ‘globalnog pojedinca’ ili je namenjeno eliminaciji rizika koje te promene predstavljaju globalnim korporacijama? Odgovor na ova pitanja će biti i odgovor na pitanje naslova debate.\nŠkola se održava svakog meseca sa drugom debatom, a pored članova SKOJ-a za koje je škola obavezna, moguće je da u njoj učestvuju svi koji su zainteresovani. Zbog epidemiološke nepovoljne situacije uzrokovane pandemijom COVID-19, ova debata će se održati online putem.